Reviu Eksklusif: OPPO R15 Pro, Menampilkan Rekaan Gelas 3D Yang Premium & Bergaya!

HARGA: RM2,399

OPPO Malaysia telah memperkenalkan peranti siri-R generasi baru, OPPO R15 Pro secara rasmi di pasaran Malaysia baru-baru ini. Peranti ini menampilkan kemasan warna hasil sentuhan Karim Rashid, pereka industri terkemuka dunia dengan dua pilihan warna iaitu Cosmic Purple dan Ruby Red. Selain menawarkan paparan skrin lebih besar berukuran 6.28 inci dengan resolusi 2280 x 1080 piksel dan nisbah 19:9, peranti ini mempertaruhkan rekaan nisbah skrin-ke-kerangka sehingga 89% yang masih sesuai dipegang walaupun dengan sebelah tangan.

Baca Juga: 10 Ciri-ciri Menarik OPPO R15 Pro

Berbeza dengan rekaan model OPPO sebelum ini, R15 Pro kini menampilkan rekaan yang lebih premium dengan kualiti bahan binaan berasaskan gelas 3D. Rekaan melengkung ini secara tidak langsung kelihatan lebih elegan dan bergaya.

Jika sebelum ini, OPPO F7 menggunakan skrin bersaiz 6.23 inci, R15 Pro pula menampilkan paparan skrin lebih besar berukuran 6.28 inci.

Masih mengekalkan resolusi 2280×1080 dan nisbah 19:9, telefon pintar ini hadir dengan rekaan nisbah skrin-ke-kerangka 89% yang masih sesuai dipegang dengan sebelah tangan.

Rekaan melengkung ini secara tidak langsung kelihatan lebih elegan dan bergaya dengan dua pilihan warna iaitu Cosmic Purple dan Ruby Red dengan sentuhan Karim Rashid, pereka industri terkemuka dunia.

Sisi kanan OPPO R15 Pro masih sama seperti OPPO F7 di mana telah menempatkan butang kawalan fizikal iaitu butang kuasa yang bertindak sebagai butang Lock/Unlock serta slot kad SIM dan kad tambahan microSD berpenutup.

Manakala sisi kiri pula kelihatan agak ringkas, hanya menyediakan butang melaras suara sahaja.

Penyediaan slot kad terletak pada sisi kanan telefon pintar ini menyokong kad SIM jenis nano SIM.

Berbeza dengan OPPO F7 yang menyediakan tiga slot kad, R15 Pro pula menyediakan slot kad jenis hibrid, di mana anda perlu membuat pilihan sama ada ingin menggunakan dua kad SIM atau salah satu seperti kad SIM dan kad tambahan microSD.

Menawarkan kamera swafoto beresolusi 20 Megapiksel dengan aperture f/2.0, telefon pintar ini turut hadir dengan sokongan AI Beauty 2.0 yang nampaknya semakin popular hari ini.

Bersebelahan dengan lensa hadapan turut kelihatan sebuah earpiece tanpa LED flash.

Panel belakang yang diperbuat daripada gelas kaca 3D ini kelihatan lebih premium, berbeza dengan telefon pintar sebelum ini.

Menempatkan lensa dwi-kamera utama beresolusi 16MP + 20MP dan juga LED flash. Di bawahnya juga kelihatan pengimbas cap jari serta tulisan OPPO.

Bahagian atas OPPO R15 Pro kelihatan agak kosong kerana hanya menyediakan lubang mikrofon sahaja.

Manakala di bahagian bawah pula telah digunakan secara optimum apabila menempatkan sebuah speaker, port USB2.0 dengan sokongan pengecasan pantas, mikrofon serta sebuah port 3.5mm audio jack.

OPPO R15 Pro adalah sebuah telefon pintar berbeza dari siri ‘F’ yang diperkenalkan sebelum ini. Walaupun masih memfokuskan kepada fungsi penggambaran, peranti ini telah menawarkan spesifikasi kelas atasan. Dengan harga RM2399, anda boleh mendapatkan sebuah telefon pintar dengan paparan skrin penuh berukuran 6.28 inci beresolusi 2280 x 1080 piksel. Bukan itu sahaja, peranti ini turut menampilkan rekaan kaca yang premium dengan dua pilihan warna iaitu Cosmic Purple dan Ruby Red, sesuai dengan harga yang ditawarkan.

Lebih istimewa, OPPO R15 Pro merupakan model pertama keluaran OPPO di Malaysia yang mempertaruhkan penggambaran dwi-kamera utama dengan beberapa ciri-ciri popular yang ada pada OPPO F7 turut diselitkan pada peranti ini.


11 Perkara Perlu Tahu Sebelum Beli OPPO F11 Pro!!! Berbaloi Beli Nih!!!

OPPO telahpun melancarkan peranti pintar terbaharunya iaitu F11 Pro hari ini dengan tawaran harga RM1,399. Bersama kehadirannya tentu ramai yang tidak sabar ingin memiliki satu, jadi di sini kami sertakan 11 perkara yang anda perlu tahu sebelum membeli OPPO F11 Pro!!!

Seperti yang kita ketahui, OPPO F11 Pro dilengkapi dengan paparan skrin 6.5 inci FHD+ dengan nisbah skrin-ke-kerangka yang mencapai 90.9% sekaligus menawarkan kepuasan tontonan yang sangat bagus, kerana ia tidak mempunyai sebarang Notch dan kamera pada skrin ini.

Dengan nisbah aspek 19.5:9 juga membolehkan anda menikmati paparan yang lebih luas, selain mempunyai rasa pegangan yang selesa.

Menariknya peranti ini disertakan dengan rekaan Rising kamera yang mana ia merupakan sebuah pop up kamera hadapan beresolusi 16MP yang tersembunyi. Kedudukan yang terletak di tengah-tengah bahagian atas peranti ini memberikan ketepatan pada rakaman gambar dan menjadikan swafoto anda lebih natural, di samping juga mewujudkan rasa keharmonian pada peranti ini kerana ia sejajar dengan kamera pada panel belakang.

Kamera utama peranti ini pun WOW tau!!! Disertakan dengan lensa 48MP + 5MP pastinya akan menghasilkan imej yang sangat baik, tambahan lagi keupayaan light sensing yang dipertingkatkan juga mampu memberi hasil penggambaran malam yang cukup menarik.

Dengan sokongan lensa 6P hasil gambar akan menjadi lebih jelas, bahkan jumlah cahaya yang masuk menerusi lensa pun dapat dipertingkat sekaligus membenarkan rakaman dalam situasi low light dapat dilakukan dengan baik.

Dengan Ultra Night Mode, F11 Pro memanfaatkan kelebihan AI dan multi-frame noise reduction yang mana ia secara langsung memberikan noice reduction, penstabilan pegangan, highlight suppresion dan memperbaiki dynamic range yang akan memberikan keterangan yang lebih baik.

Ciri khas pada mod ini adalah Face Protection, di mana ia dapat membezakan wajah potret dari latar belakang dengan menyerlahkan subjek berbanding latar belakang.

Mode ini juga sesuatu yang unik tau!! Mode ini membenarkan anda merakam gambar potret dengan sangat baik. Menggunakan AI untuk mengenalpasti scene, ia mampu untuk membina semula warna berdasarkan scene yang berlainan dan mampu meningkatkan kecerahan warna. Ia juga melaksanakan mapping pada warna kulit bagi mendapatkan warna yang lebih vivid dan warna kulit yang lebih baik untuk potret.

Keupayaan mengecas peranti ini sudah dipertingkatkan yang mana menerusi VOOC Flash Charge 3.0, ia mampu mengecas 20 minit lebih pantas berbanding sebelumnya. Jadi untuk mengecas penuh, ia hanya perlu mengambil masa 80 minit sahaja. Dengan kapasiti bateri sebesar 4,000mAh memastikan anda tidak mempunyai sebarang gangguan ketika menggunakan F11 Pro.

Satu lagi kelebihan pada F11 Pro semestinya teknologi Hyper Boost. Kelancaran peranti dapat dibuktikan dengan peningkatan yang ketara, sebagai contoh akses kepada aplikasi Facebook 31% lebih pantas berbanding peranti lain. Secara langsungnya ia memberikan pengalaman bermain game yang sangat lancar tanpa berlaku sebarang lagging atau hang. Nak main PUBG Mobile, Mobile Legend dan permainan video HD yang lain? No Problem…

OPPO F11 Pro disertakan dengan 2 varian warna menarik iaitu Thunder Black dan Aurora Green, uniknya warna Thunder Black ini disertakan dengan 3 gradient warna yang pertama kali dilakukan oleh OPPO, sementara Aurora Green pula disertakan dengan 2 gradient warna. Sekiranya kamera swafoto digunakan, peranti ini akan kelihatan seperti botol minyak wangi yang bersedia untuk merakam gambar yang menawan.

Pengecaman AI Scene bagi peranti ini telah dinaik taraf dengan sokongan 23 jenis scene dan 864 kombinasi dapat dikenalpasti. Ketika anda menggunakan F11 Pro, peranti ini akan memilih sendiri solusi terbaik untuk menjadikan hasil gambar lebih baik.

Aplikasi ini direka khas oleh OPPO bagi menguruskan permainan mudah alih pada peranti supaya lebih kemas dan mudah dicari, ia mampu menyimpan sehingga 50 permainan dalam satu tempat. Menerusi Game Space, anda boleh mengoptimumkan pengalaman bermain game kegemaran anda dengan dengan memberi kelancaran ketika bermain. Jadi tiada sebarang lag ketika mengawal permainan anda.

Ia juga memberi perlindungan rangkaian yang mana ia menghalang rangkaian mengakses aplikasi di latar belakang bagi mengelakkan sebarang gangguan. Anda juga boleh menghalang panggilan masuk ketika bermain game supaya tiada gangguan. Menariknya anda boleh mengawal penggunaan bateri menerusi Low Power Consumption Mode.

OPPO F11 Pro ini bukan sahaja membenarkan anda untuk full-screen multitasking dalam portrait mode, tetapi anda boleh melakukannya dalam Landscape mode. Swipe skrin ke kiri dan smart side bar akan muncul. Ia juga menyokong quick sharing bagi fail yang telah dibuka, screen recording dan mengambil screenshot.


Microsoft Xbox Series X Diperkenal – Konsol Permainan Baharu Lebih Berkuasa

Microsoft Xbox Series X diperkenalkan dalam acara Video Game Awards 2019 hari ini, konsol permainan akan datang ini berupa PC dengan rekaan segi empat memanjang.

Konsol baharu ini dikuasakan oleh gabungan CPU dan GPU AMD Ryzen Zen 2 dan AMD Radeon RDNA. Menurut Microsoft, pemproses kali ini 4 kali lebih berkuasa berbanding Xbox One X.

Selain itu, Xbox X Series dikatakan mampu bermain permainan dalam resolusi 8K, dengan sokongan kadar segar semula yang boleh diubah (Variable Refresh Rate, VRR) sehingga 120fps.

Dalam acara tersebut Xbox Wireless Controller baharu turut diumumkan, sebuah alat kawalan yang mmepunyai butang “Share” bagi memudahkan screenshot dan video klip diambil semasa bermain.

Pelancaran secara rasmi Xbox Series X akan bermula pada akhir tahun 2020, bagi peminat gaming perlu lebih bersabar ya.


Pra-Tempahan Siri Samsung Galaxy S20 Di Maxis Dibuka Pada 12 Februari – Harga Bermula RM3,599!

Samsung kini secara rasminya memperkenalkan peranti terbaru mereka menerusi kemunculan siri Samsung Galaxy S20. Ia tersedia dalam tiga versi termasuklah Samsung Galaxy S20, Galaxy S20+ dan Galaxy S20 Ultra. Selain diperkasakan dengan dalaman yang menarik, ia turut memfokuskan kepada rakaman gambar dan video terhebat.

Terkini, harga jualan tempatan untuk dua versi utama telah mula dikongsi menerusi penawaran sesi pra – tempahan di laman Maxis : Samsung Galaxy S20 Ultra (RM4,999) dan Samsung Galaxy S20+ (RM3,999) & Samsung Galaxy S20 (RM3,599).

Seiring perkongsian harga ini, Maxis turut berkongsi harga jualan untuk fon telinga tanpa wayar terbaru Samsung iaitu Galaxy Buds+ – berharga RM599. Menariknya, fon kepala ini diberi secara pecuma untuk setiap pembelian Samsung Galaxy S20 Ultra dan Samsung Galaxy S20+! Bagi berminat, pra – tempahan akan dibuka bermula 12 Februari ini, jam 5 petang. Maklumat lanjut, layari Maxis.


CES 2017: Basikal Pintar LeEco

LeEco memperlihatkan dua basikal pintar baru mereka pada acara pameran CES 2017 yang sedang berlangsung ketika ini di Las Vegas, Smart Road Bike dan Smart Mountain Bike kini boleh dilihat, dibelek dan dicuba para pengunjung CES di ruang legar pameran acara tersebut.

Dengan berat 18.5 paun, LeEco Smart Road Bike mempunyai ciri-ciri yang anda inginkan pada sebuah basikal pintar, ia mempunyai rangka serat karbon Toray T700, bahan yang sama juga digunakan untuk tempat duduk, sesepit, hendal dan juga roda.

Ciri utama basikal ini adalah BikeOS yang dibina LeEco, ia dibina berasaskan Android 6.0 Marshmallow. BikeOS membolehkan penunggang untuk menggunakan aplikasi navigasi yang telah disesuaikan untuk menunggang basikal menggunakan HERE Maps, komunikasi dua hala dengan basikal lain yang berada berdekatan dan pemain muzik. Pengguna juga boleh memuat turun aplikasi pihak ketiga untuk mengkaji dan berkongsi maklumat tunggangan.

Kedua-dua model mempunyai cip pemproses Snapdragon 410, skrin sentuh 4 inci dan bateri 6000mAh untuk menguasakan BikeOS. Terdapat juga pelbagai sensor untuk memantau maklumat tunggangan seperti GPS, pecutan, kompas, barometer, tahap cahaya dan kelajuan. Komponen elektronik basikal ini dikelaskan sebagai IP54, bermakna ia kalis debu dan percikan air.

LeEco bagaimanapun tidak menyebut sebarang maklumat berkenaan harga ataupun pasaran untuk basikal pintar ini, tetapi berkata bahawa kedua-dua basikal ini akan mula dijual di Amerika Syarikat pada suku kedua 2017.


Jerayawara Jualan Pertama HONOR View20 Terima Sambutan Luar Biasa!

HONOR baru sahaja memperkenalkan HONOR View20 pada harga bermula RM1,999 (6GB+ 128GB) dan RM2,499 (8GB+256GB). Seiring itu, HONOR hari ini mengadakan roadshow besar-besaran sempena jualan pertama mereka yang berlangsung di pusat beli belah 1 Utama, Petaling Jaya.

Menambahkan keceriaan, HONOR turut menawarkan sejumlah hadiah istimewa untuk pembeli yang terawal beratur! Hadiah istimewa tersebut termasuk : HONOR Watch Magic, HONOR backpack, HONOR Band 4 dan banyak lagi! (Ketersediaan terhad).

Roadshow ini ternyata berjaya “menarik” ramai peminat setia HONOR yang dilihat beratur panjang, Bahkan, terdapat juga pengunjung yang beratur seawal malam tadi! Ini jelas menyaksikan HONOR kini mencapai skala terbaik dalam menetapkan rekod baru untuk HONOR View20.

Bagi yang berminat, telefon ini tersedia dalam tiga pilihan warna iaitu Sapphire Blue & Midnight Black untuk versi 6GB + 128GB pada harga RM1,999, manakala Phantom Blue untuk versi Moschino 8GB + 256GB pada harga RM2,499.

Jangan lupa juga ajak ahli keluarga dan kawan-kawan memeriahkan roadshow besar-besaran HONOR okay! 26 hingga 27 Januari di tingkat bawah Pusat Beli-Belah Highstreet @ 1 Utama!

______________________________________________________________________

Artikel Berkaitan:


Inovasi Semula Teknologi Pengimejan Terma – FOTRIC Melancarkan Pengimejan Terma Pintar 340A & 340M

SHANGHAI, 1 Disember 2020 /PRNewswire/ — Jenama pengimejan terma profesional FOTRIC terus berinovasi dalam teknologi untuk pengguna bagi “meningkatkan kecekapan dan memastikan keselamatan”. Pada bulan Ogos, FOTRIC telah melancarkan pengimejan terma penyaringan suhu untuk kawalan pencegahan dan penyelenggaraan wabak. Baru-baru ini, FOTRIC telah mengeluarkan suatu produk yang cemerlang: pengimej terma pintar 340A dan 340M, yang sesuai untuk penyelenggaraan peralatan industri, ujian kuasa dan elektrik, pemeriksaan bangunan, dll.

Seperti sebelumnya, FOTRIC telah berulang kali mencapai kejayaan dalam pembangunan produk. Pada tahun 2017, FOTRIC telah mengambil bahagian dalam Pameran CES Amerika Syarikat dan produknya yang dibangunkan sendiri telah mendapat sambutan ramai. Pada tahun 2018, FOTRIC telah memenangi tempat pertama dalam kategori aplikasi elektrik di Persidangan IR/INFO Amerika Syarikat. Pada tahun 2019, produk FOTRIC yang baru dibangunkan telah memenangi Anugerah Reka Bentuk Perindustrian Antarabangsa Jerman iF 2019.

Prestasi Dirangsang oleh AI

Pengguna industri sudah biasa dengan pengimej terma. Walau bagaimanapun, 340A dan 340M bukanlah model biasa. FOTRIC menggabungkan teknologi AI secara inovatif dengan gen kepintaran dan memberikan pengguna pengalaman kawalan pintar yang luar biasa. Sebagai contoh, terdapat Kekunci AI yang menyokong pintas pengaturcaraan untuk mempraset antaramuka atau fungsi.

Pengimejan Unggul

“Pengukuran suhu” dan “pengimejan” adalah dua fungsi teras pengimejan terma. Pengimejan terma yang mudah digunakan tidak dapat dipisahkan daripada pengukuran suhu yang tepat dan pengimejan definisi tinggi. 340A dan 340M dibangunkan berdasarkan teknologi FOTRIC selama sepuluh tahun yang memfokus pada pengukuran suhu yang tepat dan pengimejan terma. Kestabilan dan konsistensi pengukuran suhu mereka telah mencapai tahap terkemuka di industri. Untuk pengimejan, FOTRIC menggunakan teknologi inovatif yang cemerlang – “MagicThermal” Multi-color Dynamic. Fungsi ini membolehkan prestasi pengimejan yang maju di bawah diagnosis yang rumit dan pengasingan pintar gambar yang unggul bagi hot-spots untuk mendapatkan analisis langsung kawasan yang dikehendaki.

TurboFocus terus Mara aktif

Model 340A dilengkapi dengan sistem pemfokusan pintar “TurboFocus”, yang merealisasikan autofokus satu butang yang cepat, tepat, dan senyap. Walaupun dengan fungsi fokus berterusan, pengguna tidak perlu memikirkan tentang pemfokusan, dan hanya perlu mensasarkan dan menangkap imej, di mana ia sangat meningkatkan kecekapan pengesanan.

Kini, FOTRIC sedang mencari rakan kongsi di seluruh dunia untuk menyediakan perkhidmatan berkualiti tinggi yang tersuai kepada pengguna tempatan.

Mengenai FOTRIC

FOTRIC ialah pembekal bagi produk pengimejan terma inframerah pengukuran suhu tepat yang terkemuka di dunia dan juga penyelesaiannya.

Beribu pejabat di Shanghai, China, FOTRIC mempunyai pengedar di puluhan negara dan wilayah termasuk Amerika Utara, Eropah, Korea Selatan, Singapura, Australia, dan Taiwan. Rangkaian penjualan FOTRIC merangkumi pelbagai bidang termasuk kuasa, industri, penyelidikan saintifik, dan keselamatan.

HUBUNGI: Celine, nsn@fotric.cn, www.fotric.com

Source: FOTRIC INC.

Keywords: Computer Software Computer/Electronics Health Care/Hospital Infectious Disease Control Medical Equipment Medical/Pharmaceuticals Computer Accessories New products/services

Source: PRNEWSWIRE


Sarung Peranti Samsung Dengan Pengecas Jam Tangan Pintar Dipatenkan

Aksesori seperti sarung peranti yang kita sedang guna sekarang ini mungkin hanya sekadar pelindung biasa yang melindungi peranti daripada calar atau terjatuh. Akan tetapi, apa yang dilakukan oleh Samsung ini membolehkan jam tangan pintar juga mampu dicas terus melalui sarung peranti tanpa memerlukan dok pengecas khas.

Samsung telah menghantar hak paten kepada Amerika Syarikat dengan menfailkan reka bentuk sarung peranti boleh lipat yang mempunyai pad pengecas di atasnya. Pengecasan tanpa wayar kepada jam tangan pintar ini berfungsi dengan mendapat bekalan kuasa daripada telefon pintar yang disambungkan melalui USB-Type C yang terletak di bahagian bawah sarung terbabit. Selain itu, Samsung juga menfailkan hak paten untuk sarung peranti tablet dengan fungsi seakan sama kepada Amerika Syarikat untuk melindungi hak cipta mereka.


Nikmati Diskaun Sehingga 40% & Percuma Untuk Pembelian Anda di HUAWEI Super Brand Day 721 Di HUAWEI Store Online And Lazada!

Bersiap sedia kerana HUAWEI Super Brand Day 721, yang telah tiba di Malaysia! Pelbagai jenis produk  HUAWEI berkualiti tinggi dan canggih yang disertakan dengan diskaun luar biasa 1 dan percuma 2, semuanya tanpamembakar poket semua orang!

Sama ada seseorang merancang untuk mendapatkan HUAWEI Mate 40 Pro serba boleh atau melangkah selangkah lebih awal dengan HUAWEI MateBook D15 i3 atau mendengar lagu kegemaran mereka dengan HUAWEI FreeBuds 4, jangan risau; ada sesuatu untuk semua orang!

Hanya untuk satu (1) hari – 21 Julai 2021 – pelbagai pilihan produk HUAWEI akan dibuat boleh didapati di HUAWEI Store Online dan Lazada HUAWEI Flagship Store, dengan menakjubkan diskaun dan percuma di tempat. Jadi dari sekarang hingga 21 Julai 2021, pengguna yang berminat dapat tambahkan produk yang mereka minati ke dalam troli mereka dan menunggu dengan sabar sehingga 21 Julai tiba.

Berikut adalah barangan yang menerima diskaun hebat!!

Bagi mendapatkan maklumat lanjut, layari laman sesawang HUAWEI Store Online dan Lazada.


Dianggarkan Bahawa Jumlah Pengeluaran iPhone Tahun Ini Akan Mencapai 223 Juta!! –  Harganya Mungkin Sama Dengan Seperti Tahun Lalu!

Baru-baru ini, penyelidikan TrendForce menunjukkan bahawa ketika keadaan wabak di kawasan penjualan utama seperti Eropah dan Amerika Syarikat menjadi perlahan pada tahun 2021, ia diharapkan dapat mendorong prestasi penjualan telefon bimbit Apple pada separuh kedua tahun ini. Walaupun kapasiti pengeluaran pengecoran global ketika ini sangat ketat, yang boleh menekan pertumbuhan Apple, TrendForce masih mengekalkan sikap optimis terhadap perkembangan masa depan dengan berhati-hati. Dijangka pengeluaran tahunan Apple akan kembali ke tahap 200 juta unit, mencapai 223 juta. Taiwan, kadar pertumbuhan tahunan sekitar 12.3%.

TrendForce percaya bahawa perubahan yang paling ketara dalam penampilan generasi baru Apple yang akan diumumkan pada bulan September tahun ini adalah bahawa “poni” di bahagian atas layar akan berkurang dan lebih cantik. Dari segi fungsi, generasi baru Apple hanya dapat mengoptimumkan fungsi yang ada, dan mungkin merupakan lanjutan dari siri iPhone 12.

Sehubungan dengan itu, TrendForce percaya bahawa telefon baru Apple dapat meneruskan strategi harga agresifnya pada tahun 2020, untuk meningkatkan kesediaan pengguna untuk membeli. Walaupun terdapat kenaikan harga yang besar atau kecil untuk pelbagai komponen telefon bimbit, memandangkan jumlah telefon bimbit yang dijual akan mendorong pertumbuhan pendapatan di pasaran perkhidmatan persisian, harga asas generasi baru Apple mungkin sama seperti tahun lalu.


[BOCOR] : Rekaan Penuh HONOR 9X & HONOR 9X Pro Berlegar Di Media Sosial

Beberapa imej pengolokan tular di media sosial didakwa memaparkan rekaan penuh siri HONOR 9X – Kedua-dua model bakal menyokong rekaan pop-up dan kemasan kaca pada panel belakang. Bagaimanapun, bahagian dagu kelihatan sedikit tebal.

HONOR 9X Pro dijangka membawakan paparan bersaiz 6.59 inci dengan resolusi FHD+. Enjin dalaman bakal dijana oleh cipset Kirin 810 dan persediaan memori pula adalah sehingga 8GB RAM serta 256GB ROM. Memetik imej bocor, model ini bakal menyertakan persediaan tiga kamera utama : 48MP + 8MP + 2MP dan dikuasakan oleh bateri 3,900mAh.

Dijangka masih mengekalkan beberapa ciri yang sama dengan HONOR 9X – Dijana cipset Kirin 810, memori sehingga 8GB serta 256GB ROM dan bateri 3,900mAh. Perbezaan ketara adalah HONOR 9X dijangka membawakan paparan skrin lebih kecil dengan resolusi FHD+. Selain itu, ia juga dijangka membawakan persediaan dwi kamera utama : 48MP + 2MP.

Jadi, apa kata korang? Pun begitu, maklumat bocor masih lagi rumors dan belum diketahui kesahihannya. Sama-sama kita tunggu kemunculan rasmi tuan empunya badan dan kekal bersama eRing untuk lebih info terbaik!

[SUMBER]


MWC 2018 : Nokia 8 Sirocco Dilancarkan Dengan Paparan QHD Melengkung

Mengambil kesempatan bersempena MWC 2018, HMD Global turut memperkenalkan peranti kelas atasan terbaru mereka dengan membawakan Nokia 8 Sirocco. Jika sebelum ini peranti Nokia kelas pertengahan dioperasikan oleh Android One, kini Nokia 8 Sirocco juga dijana oleh sistem antaramuka tersebut.

Nokia nampaknya cuba mengikut trend semasa dengan meletakkan peranti ini dengan skrin melengkung di bahagian sisi. Ia menggunakan paparan 5.5-inci P-OLED QHD dengan Corning Gorilla Glass 5 untuk memberikan daya ketahanan pada skrin dan panel belakang. Set cip pada peranti ini dimuatkan dengan Snapdragon 835 disamping RAM 6GB dan storan seluas 128GB.

Pada jabatan kamera pula, ia lengkap dengan sistem dwi kamera Zeiss 12 Megapiksel, salah satunya menyokong lensa sudut lebar dan 2x zum optikal. Kamera depan hadir dengan 5 Megapiksel f/2.0.

Nokia 8 Sirocco tidak lengkap dengan sumber kuasa bateri. Ia dibekalkan 3,260mAh berserta teknologi pengecasan tanpa wayar Qi. Malahan, peranti ini turut menawarkan ciri kalis air IP67 berbanding IP57 pada Nokia 8 terdahulu.

Nokia 8 Sirocco akan dijual bermula April pada harga bermula €749 (lebih kurang RM3,608) seunit.


Lebih Murah! Dapatkan ASUS ZenFone 5z Pada Harga RM1,699 Pada 31 Julai 2018

Okay, secara rasminya ASUS ZenFone 5z telah dilancarkan! Sempena pelancaran rasmi, Lazada ada menawarkan jualan eksklusif bagi varian 6GB. Bagi sesiapa yang berminat, boleh beli dengan harga RM1,699 (harga asal RM1,899) pada 31 Julai 2018 di Lazada.

Peranti yang beroperasi di bawah cip pemproses Snapdragon 845 dan memori 6GB RAM ini mempunyai paparan skrin 6.2 inci, sokongan dwi kamera dan teknologi AI menjadi taruhan pada siri ZenFone 5 terbaru ini.

Prestasi siri terbaru ini mempunyai peningkatan yang sangat memuaskan, anda boleh baca juga perbezaan antara peranti yang mempunyai spesifikasi lebih kurang sama di SINI.


Tab Following Activity Di Instagram Korang Dah Hilang? Kenapa Eh?

Hello korang yang kaki Instagram tu. Kalau korang jenis orang yang suka tengok tab following activity di Instagram, ada sesiapa tak perasan yang tab tu dah hilang? Tak perasan? So, apa kata korang cuba check kejap…

Dah hilang kan? Aha! Instagram kini telah pun mengeluarkan ciri following activity tab tersebut – dalam usaha menjadikannya aplikasi lebih mudah digunakan. Memetik sumber, ciri tersebut juga dibuang kerana ia tidak banyak digunapakai dan ramai orang yang tidak tahu mengenainya.

Selain itu, penyingkiran ciri ini juga adalah salah satu perubahan dalam usaha memperbaiki cara pengguna berhubung dengan orang yang mereka sayangi. Well, bagi kami ini adalah satu perubahan yang baik – sekurang-kurangnya korang tak lah sakit hati, bila nampak crush like gambar orang lain, ye dok?


LINK Mobility ke Pasaran Global

OSLO, Norway, 19 Mei 2021 /PRNewswire/ — LINK Mobility (LINK), sebuah syarikat penyedia Platform Komunikasi sebagai Perkhidmatan (CPaaS) terkemuka, telah mengambil langkah-langkah berani dalam memenuhi strategi pertumbuhannya dengan mempersetujui sebuah perjanjian bersyarat yang eksklusif untuk mengambil alih pemain CPaaS global, Soprano Design yang beribu pejabat di Sydney, Australia. Dengan pengambilalihan yang diusulkan ini, LINK akan memperoleh jejak global yang benar-benar kukuh dengan kehadiran di Asia Pasifik, AS dan Amerika Latin.

Soprano Design menyediakan produk yang serupa kepada LINK melalui penawaran SMS, MMS, E-mel, Voice, RCS, WhatsApp dan SecureIP yang digunakan oleh lebih 4,000 pelanggan perusahaan dan pihak berkuasa kerajaan yang merangkumi pelbagai industri. Perkhidmatan Soprano ialah sama ada berjenama atau menggunakan namanya sendiri dan ia menyediakan penyelesaian gred perusahaan yang diuruskan sendiri untuk menyepadu dan mengimbangkan interaksi.

“Kami bersemangat untuk mengumumkan pengembangan penting kami yang pertama di luar Eropah. Dengan pengambilalihan ini, LINK akan menjadi pemain CPaaS global dengan kedudukan pasaran, produk dan organisasi yang lebih luas. Sejak dilancarkan di pasaran saham (IPO) pada bulan Oktober tahun lepas, kami telah meningkatkan pendapatan tahunan melebihi NOK1 bilion serta margin kumpulan dan sementara Soprano menambah peluang-peluang pertumbuhan yang signifikan, kami terus meninjau peluang jangka masa terdekat dalam pasaran kami yang luas dan berselerak yang bakal meletakkan LINK sebagai peneraju CPaaS global,” kata Guillaume Van Gaver, Ketua Pegawai Eksekutif LINK.

Dengan harga belian yang bernilai NOK3,590 juta, perjanjian ini benar-benar meletakkan LINK sebagai pemain CPaaS global dengan pertambahan pendapatan tahun 2021 yang dianggarkan bernilai AUD109 juta (NOK717 juta) dan anggaran EBITDA bernilai AUD27 juta (NOK174 juta). Urus niaga ini dilunaskan dengan 95% saham LINK dan 5% secara tunai yang jelas menunjukkan kepercayaan terhadap LINK dan kombinasi peluang perniagaan dalam tahun-tahun yang akan datang.

“LINK dan Soprano merupakan kombinasi yang hebat buat para pelanggan dan rakan kongsi kami. Jangkauan geografi yang luas dan tidak bertindih, rangkaian produk yang lebih banyak, kepakaran yang lebih luas dan pasukan para profesional berpengalaman yang sentiasa berkembang akan mendorong peningkatan keupayaan CPaaS secara berterusan. Seluruh pasukan Soprano teruja untuk bekerjasama dengan pasukan LINK dan menjadi penyedia yang lebih kukuh, berharga dan bermakna kepada kombinasi pelanggan kami,” kata Dr. Richard Favero PhD, Pengasas merangkap Pengerusi Eksekutif Soprano.

Urus niaga tersebut dijangka akan diselesaikan pada separuh kedua tahun 2021.

LINK merupakan salah satu penyedia penyelesaian CPaaS dan pemesejan mudah alih terkemuka di Eropah yang memberikan perkhidmatan kepada pelanggan perusahaan, PKS dan kerajaan. LINK menawarkan penyelesaian yang inovatif dan boleh diskala yang mewujudkan penumpuan digital berharga antara perniagaan dan pelanggan, kerajaan dan rakyat, platform dan juga pengguna. LINK mempunyai 40,000 akaun pelanggan di seluruh dunia dan bertukar-tukar lebih 10 bilion mesej setahun. www.linkmobility.com

Foto – https://ering.com.my/wp-content/uploads/2021/05/link-mobility-ke-pasaran-global-1.jpgLogo – https://ering.com.my/wp-content/uploads/2021/05/link-mobility-ke-pasaran-global.jpg

Sila hubungi: Pejabat Akhbar LINK Mobility +47 22 99 44 00 press@linkmobility.com

Keywords:  Telecommunications Telecommunications Carriers and Services Travel Acquisitions, mergers, takeovers

Source: PRNEWSWIRE


Huawei P11 – Pertaruhkan Tiga Kamera Leica Beresolusi 40 Megapiksel?

Rasa seperti baru sahaja trend dwi-kamera diperkenalkan, dan terbaru Huawei nampaknya ingin menjadi pengeluar pertama yang memperkenalkan telefon pintar dengan mempertaruhkan tiga kamera utama.

Berdasarkan sumber daripada Evan Bless, P-Series keluaran Huawei bakal diteruskan dengan model terbarunya, Huawei P11 seawal tahun 2018. Melalui perkongsian yang dibuat, Huawei dijangka menjadi telefon pintar pertama yang menyokong lima kamera, iaitu tiga di bahagian belakang dan dua di bahagian hadapan.

Lebih menarik, Huawei bakal menggunakan lensa dengan resolusi 40 Megapiksel untuk kamera utama supaya dapat menghasilkan imej yang berkualiti dan terbaik buat pengguna.

Bagi kamera swafoto pula, Huawei P11 bakal menyokong lensa 24 Megapiksel dengan beberapa mod menarik. Jelas dapat dilihat daripada ura-ura ini, Huawei ingin menjadi pengeluar terbaik dalam menghasilkan telefon pintar berkamera, hasil kerjasama bersama Leica.


Pasang Kodi Di iOS Tanpa Jailbreak

Kodi adalah sebuah pelayar dan pemain media serba boleh yang popular di kalangan pengguna Android dan juga komputer. Hanya dengan memuat turun fail aplikasi dan melakukan tetapan, anda boleh menikmati pelbagai rancangan televisyen dan juga filem secara strim.

Namun Kodi agak sukar untuk diakses bagi mereka yang menggunakan sistem iOS tanpa jailbreaking. Hari ini sudah ada cara untuk mendapatkan Kodi tanpa anda perlu melakukan proses tersebut! Jom lihat!


OPPO R9s Green Edition Akan Menjengah Pasaran Malaysia Pertengahan Ogos

Jika anda jemu melihat warna hitam yang kini menjadi warna trending, OPPO pula ingin memberikan kelainan dengan menampilkan warna hijau yang ceria.

Oleh itu, OPPO R9s Green Edition akan mula memasuki pasaran tempatan bermula pertengahan bulan Ogos depan dan pengumuman harga akan dibuat dalam masa terdekat ini.

Peranti ini dilengkapi dengan kamera belakang 16 Megapiksel bersama bantuan PDAF serta aperture f/1.7 menawarkan keunikan dalam setiap gambar yang dirakam. Buat masa ini OPPO R9s dijual pada harga RM1,798 sebuah.


HUAWEI Nova 5T Buat Kemunculan Sulung Global Di Acara KL Fashion Week 2019!

Mengejut dan terkejut! HUAWEI hari ini berkongsi berita gembira apabila mengumumkan bahawa peranti terbaru mereka iaitu HUAWEI Nova 5T bakal membuat kemunculan sulung secara global di acara KL Fashion Week 2019 – dijadualkan berlangsung pada 25 Ogos 2019, jam 10.30 bertempat di Pavillion, Kuala Lumpur.

Haaa…Teringin jadi yang terawal menyaksikan HUAWEI Nova 5T secara live? Inilah peluang korang! Bersempena meraikan kedatangan peranti ini, HUAWEI menganjurkan peraduan fotografi, HUAWEI #novaOOTD – menawarkan peluang kepada pemenang bertuah untuk mendapatkan akses ke acara KL Fashion Week 2019. Peraduan bemula HARI INI – 22 Ogos 2019.

Cara Sertai:

Langkah 1 : Ambil gambar OOTD dengan pakaian dan gaya paling menarik

Langkah 2 : Muat naik di Facebook atau Instagram & sertakan hashtag : #WeAreNova, # novaOOTD & @huaweimobilemy

Mudahkan? Tunggu apa lagi? Jangan lepaskan peluang keemasan ini. Persiapkan diri & OOTD cantik-cantik! Goodluck gais! Maklumat lanjut, layari HUAWEI Mobile!


Berbelanja Di 99 Speedmart Dengan e-Wallet Touch ‘n Go & Rebut Cashback Sehingga RM250,000!

Touch ‘n Go eWallet (“eWallet”) dengan kerjasama 99 Speedmart kini melancarkan pilihan pembayaran tanpa tunai – bertujuan meningkatkan lagi pengalaman runcit dalam kalangan rakyat Malaysia. Langkah ini adalah penting dalam meningkatkan kemudahan pembelian di 99 Speedmart merentas semua 1,469 outlet di negara ini.

Bagi meraikan kerjasama ini, eWallet akan memberi pulangan wang tunai sebanyak RM250,000 untuk pembeli bertuah untuk masa terhad sahaja. Syaratnya, pelanggan hanya perlu membayar RM20 dan ke atas dalam satu resit menggunakan Touch ‘n Go eWallet di mana-mana outlet 99 Speedmart dan rebat tunai RM4 akan diberikan kepada eWallets masing-masing!

Untuk makluman, rebat tunai RM4 ini hanya boleh didapati untuk urus niaga yang dibuat sebelum 31 Oktober 2019. Tawaran terhad kepada dua (2) rebat tunai setiap pengguna sepanjang tempoh kempen. Enjoy your shopping!

So, apa tunggu lagi! Muat turun sekarang!


honor Lancarkan honor 7A Sempena ‘Super honor Day’ – Harga Serendah RM429!

Hari ini, honor Malaysia telah memperkenalkan model terbarunya dalam kelas pertengahan, honor 7A sempena ‘Super honor Day’. Ditawarkan dalam dua varian pilihan memori, varian 16GB + 2GB RAM dijual pada harga RM479, manakala varian tinggi 32GB + 3GB pula ditawarkan pada harga RM569.

Lebih menarik, anda boleh mendapatkan honor 7A dengan harga serendah RM429 (16GB + 2GB) pada 8 Jun 2018 eksklusif hanya di Shopee. honor 7A adalah telefon pintar bajet yang menampilkan paparan skrin FullView berukuran 5.7 inci yang masih selesa dipegang. Menawarkan penggambaran utama 13 Megapiksel serta kamera hadapan beresolusi 8 Megapiksel, ia mampu menghasilkan gambar swafoto berkualiti.

Kehadiran bateri berkapasiti 3000mAh juga mampu bertahan sepanjang hari. Manakala untuk fungsi keselamatan pula ianya dilengkapi teknologi Face Unlock dan pengimbas cap jari (Finger print 4.0).

Untuk menikmati keistimewaan pada Super honor Day, anda boleh layari laman rasmi honor Malaysia.

Paparan skrin FullView 5.7 inci & panel belakang menempatkan lensa penggambaran serta pengimbas cap jari.


HONOR 20 Pro Terima Warna Baru – Icelandic Frost, Bakal Tiba Di Malaysia Tak Lama Lagi!

HONOR telah mengumumkan kemasan warna baru untuk di HONOR 20 Pro pada acara IFA 2019 – Icelandic Frost. Menampilkan Dynamic Holographic Design pertama dunia, HONOR Malaysia hari ini mengumumkan bahawa HONOR 20 Pro Icelandic Frost bakal mendarat di Malaysia tidak lama lagi!

Dilhamkan daripada keagungan Jokulsarlon Glacier Lagoon di Iceland – varian warna baru ini membawakan keajaiban bongkah ais bersinar ketika waktu matahari terbenam bagi menjadikan peranti kelihatan seperti berlian. Gabungan warna gradien putih dan merah mempersonakan lagi keindahan – sekaligus melengkapkan varian Phantom Black dan Phantom Blue yang sedia ada. Jadi, sama-sama kita tunggu!


Lebih 300 Juta Pengguna Aktif MIUI Di Seluruh Dunia

MIUI adalah paparan antaramuka yang dikeluarkan oleh pengeluar Xiaomi untuk pengguna OS Android. Berkongsi mengenai statistik terkini, CEO Lei Jun mengatakan MIUI kini mempunyai lebih dari 300 juta orang pengguna aktif di seluruh dunia.

Ia bertambah sebanyak 100 juta pengguna baru berbanding 200 juta pengguna aktif pada Mei 2016. Buat pengetahuan anda, MIUI versi terkini yang ditawarkan oleh Xiaomi adalah MIUI 9 dan ia turut ditawarkan untuk beberapa peranti keluaran mereka.


Nantikan!!! siri vivo X50 Bakal Dilancar 21 Julai Ini!!

Debaran kian dirasakan apabila peranti terbaharu daripada vivo iaitu siri vivo X50 bakal dilancarkan pada 21 Julai ini.

Peranti yang hadir dengan memberikan penawaran yang menarik seperti ia dihadirkan dengan fungsi gimbal stabilization memberikan kestabilan ketika merakam.

Dihadirkan dengan 4 lensa kamera di bahagian belakang iaitu 48MP + 13MP + 8MP + 8MP memberikan kualiti rakaman yang menakjubkan.

Rakaman waktu malam juga tiada masalah apabila ia hadir dengan fungsi Extreme Night yang membuatkan rakaman dalam situasi low light kelihatan sangat baik.

Lebih menarik mengenai peranti ini adalah ia hadir dengan sokongan 5G.

Jadi nantikan kehadiran peranti ini yang akan dilancarkan secara atas talian menerusi platform Facebook vivo Malaysia.


HUAWEI Y9s Berharga RM999 – Ketersediaan Bermula 29 November 2019!

Wuhuuu mantap! Akhirnya, HUAWEI Y9s kini tiba di pasaran tempatan. Peranti ini diperkemaskan dengan sejumlah ciri menarik – termasuk paparan skrin yang besar, bateri padu dan banyak lagi! Dengan peranti ini juga, pengguna akan nikmati pelbagai pengalaman menakjubkan yang tidak pernah dirasai sebelum ini.

HUAWEI Y9s membawakan paparan penuh bersaiz 6.59″ bersama rekaan pop-up yang menempatkan kamera hadapan sebesar 16MP. Paparan ini menggunakan panel IPS LCD dan menampilkan nisbah skrin ke badan sehingga 91%. Selain itu, ia juga menampilkan sokongan pengimbas cap jari terbina pada sisi peranti.

Untuk spesifikasi dalaman, peranti ini menggunakan cip pemproses Kirin 710 dengan paduan memori sebesar 6GB RAM + 128GB ROM. Lebih menarik ia turut diselit dengan sokongan GPU Turbo 3.0 untuk pengalaman gaming yang lebih menyerlah. Bagi sokongan kamera pula, HUAWEI Y9s membawakan persediaan 3 kamera utama dengan gabungan lensa 48MP (utama) + 8MP (Wide-Angle) + 2MP (Depth). Melengkapi peranti juga adalah bateri dengan kapasiti besar iaitu 4,000mAh.

Bagi yang berminat, HUAWEI Y9s ditawarkan di pasaran tempatan pada harga RM999 dan ketersedian bermula 29 November 2019. Bagi memeriahkan lagi kedatangan peranti ini, setiap pembelian HUAWEI Y9s akan didatangkan dengan hadiah menarik berupa HUAWEI Band 4 (bernilai RM139) – sementara stok masih ada.


Apple AirPods Pro Dengan Sokongan Pembatalan Bunyi Kini Rasmi – Harga Jualan RM1,099

MENGEJUT DAN TERKEJUT! Apple kini secara rasmi memperkenalkan produk baharu di bawah penawaran fon telinga keluaran mereka – AirPods Pro. Fon telinga ini hadir dengan ciri tanpa wayar bersama sokongan pembatalan bunyi ‘noise’ yang aktif. Menariknya lagi, ia dikemas kini dengan reka bentuk lebih releven – sesuai untuk pengguna yang sentiasa mengutamakan sesuatu produk yang lebih ergonomik.

Di samping itu, ia juga dibina dengan sokongan dua mikrofon secara terbina ntuk memberikan pengalaman audio terbaik. Fon telinga ini diselitkan dengan cip H1 – yang mana Apple mendakwa ianya mampu menyajikan sehingga lima jam masa mendengar. Ia juga didatangkan dengan kotak pengecasan khusus secara percuma. Bagi yang berminat, harga ditawarkan adalah RM1,099 dan layari  Apple.com/my  & Apple Store app untuk maklumat ketersediaan. Jom shopping juga pelbagai produk Apple, DI SINI.


Jabra Evolve 65t Kini Boleh Didapati Di Malaysia ~ Harga RM1,799

Jabra telah pun meluaskan portfolionya dengan melancarkan Evolve 65t – tambahan baru untuk alat dengar profesional mereka dan merupakan earbuds tanpa wayar pertama yang disahkan oleh Unified Communications (UC).

Earbuds ini dilengkapi dengan sokongan suara profesional dengan 4 mikrofon di samping, penawaran jangka hayat bateri sehingga 15 jam (dengan kes pengecasan). Ia turut menyokong fungsi kalis air dan debu pada tahap IP55 sekaligus membuatkannya sesuai untuk aktiviti luar.

Jabra Evolve 65t juga dilengkapi dengan sokongan pembantu Alexa, Google Assistant dan Siri. Selain itu, pengalaman muzik boleh disesuaikan dengan bantuan aplikasi Jabra Sound + yang tersedia untuk telefon pintar dan aplikasi Jabra Direct pula tersedia untuk komputer.

Bagi yang berminat, Jabra Evolve 65t kini boleh didapati di Malaysia pada harga RM1,799 dan KLIK DI SINI UNTUK MEMBELI!


HTC U Ultra Menerima Penurunan Harga Sebanyak RM400!

Tanggal 14 April semalam, HTC Malaysia telah mengumumkan bahawa model HTC U Ultra akan menerima penurunan harga sebanyak RM400, daripada RM2,999 kepada RM2,599!

HTC mungkin menyedari pengguna teragak-agak untuk membeli produk yang mahal di pasaran, dengan langkah ini membolehkan bakal pembeli mengurangkan kos lantas menjimatkan poket.

Pihak HTC Malaysia juga tidak melupakan pembeli awal HTC U Ultra dengan memberi hadiah eksklusif berupa HTC Re Camera dan sebuah lagi hadiah edisi terhad. Pembeli yang layak menerima hadiah dinyatakan terdiri daripada pembeli pada tarikh 1 Mac hingga 13 April yang lalu.

Anda boleh menebus hadiah dengan layari HTC U Ultra Early Buyer Appreciation Program. Program ini terbuka kepada sesiapa yang berminat dari tarikh 14 April hingga 12 Mei 2017, manakala kepada pembeli yang menebus melalui borang online akan mula menerima hadiah mereka mulai 12 Mei 2017.


Fungsi Navigasi Suara Lebih Terperinci Di Kemas kini Pada Google Maps – Bantu Golongan Punyai Masalah Penglihatan

Google Maps ini pastinya 1 aplikasi navigasi yang sangat popular yang menawarkan pelbagai ciri menarik dan boleh digunakan oleh pelbagai golongan termasuklah ogolongan kurang upaya.

Ekoran daripada itu, Google telah menambah fungsi baharu yang mana ia menawarkan panduan suara yang lebh terperinci dan jelas bagi membantu mereka yang mempunyai masalah kurang daya penglihatan.

Menariknya, arahan suara yang lebih terperinci dengan memberitahu lebih butiran mengenai keadaan sekeliling termasuk selok belok atau halangan mengikut data yang ada pada Google maps.

Artikel Berkaitan:


OnePlus Malaysia memperkenalkan penambahan baru untuk barisan produk Nord: OnePlus Nord CE 5G ( Core Edition)

Hari ini, OnePlus Malaysia memperkenalkan ahli baru dalam barisan produk telefon pintar Nordnya, OnePlus Nord CE 5G (Core Edition). Peranti ini dibina berdasarkan aspek asas Nord, iaitu memberikan ciri penting yang sangat baik dengan harga yang berpatutan.

OnePlus Nord CE 5G menyokong Warp Charge 30T Plus yang dapat mengisi semula bateri 4.500 mAh dari 0 hingga 70% hanya dalam setengah jam. Ia dikuasakan oleh Qualcomm Snapdragon  750G 5G Platform Mudah Alih yang meningkatkan CPU 20% dan 10% GPU berbanding pendahulunya, berkat CPU Kryo 750 dan GPU Adreno 619.

OnePlus Nord CE 5G hadir dengan OxygenOS 11 dengan peningkatan yang ketara seperti Dark Mode, Zen Mode, dan yang baru selalu dipamerkan (AOD). Sementara itu, peranti ini dilengkapi dengan penyediaan kamera belakang tiga yang kuat dengan kamera utama 64 MP dengan bukaan f / 1.79 besar dan lensa sudut ultra lebar 119 °. Ia juga dilengkapi kamera selfie 16 MP, kamera ultra lebar 8 MP dengan pandangan 119 °.

Ciri yang mesti dimiliki untuk pengambilan gambar pada waktu malam – Nightscape Mode tersedia untuk Nord CE 5G untuk pengalaman fotografi cahaya rendah yang lebih baik. Paparan AMOLED cecair 90Hz menjadikan segalanya terasa sangat halus dan responsif, sementara HDR10 + menawarkan warna yang terang untuk memastikan pengalaman menonton yang mengasyikkan dan menyenangkan.

Peminat Malaysia juga dapat mengambil bahagian dalam Peraduan AR “Nord Your Style” di Facebook dan Instagram dari 14 Jun hingga 18 Jun, dengan hanya menangkap sebarang sudut AR OnePlus Nord CE 5G di mana mereka rasa paling cantik, dan menambahkan beberapa suntingan untuk dibuat malah menarik seperti menggunakan gif, pelekat dan lain-lain. 3 pemenang akan terpilih untuk pergi dengan OnePlus Nord CE 5G x 1, Baucar Tunai Shopee RM300 x 1 dan Baucar Tunai Shopee RM200 x 1. Sila rujuk OnePlus Facebook atau Instagram untuk lebih memahami peraduan ini.

Ketersediaan Produk:


Nak Tahu Cara Screenshot Dengan Tap Pada Belakang iPhone ! – Meh Baca Ni!!!

Mesti ramai daripada korang yang tidak tahu kan cara macam mana nak buat screenshot dengan hanya tap pada belakang iPhone korang? Nak tahu tak caranya?? Meh kami tunjukkan!

Anda Perlu Buka Setting dan klik pada Accesibility

Kemudian anda perlu klik pada pilihan Touch & Pilih Back Tap

Pilih bilangan tap yang anda inginkan & pilih Screenshot

Mudahkan nak buat. Jadi tunggu apa lagi, pergi la try buat!!!!


Kempen 2021 2021 Life’s Good  Bermula Dengan Charlie Puth & Jackson Tisi

LG Electronics (LG) hari ini mengumumkan bahawa kempen 2021 Life’s Good akan terdiri daripada dua komponen menarik: Life’s Good Music Project bekerjasama dengan penyanyi, penulis lagu dan penerbit terkenal Charlie Puth dan Life’s Good Film, yang akan disutradarai oleh bintang muda Jackson Tisi.

Kempen LG’s Life’s Good memberi peluang kepada anak muda di seluruh dunia untuk membiarkan kreativiti dan bakat mereka bersinar. Pertama kali dilancarkan tahun lalu, Life’s Good Music Project menyeru para pemain muda yang bercita-cita tinggi untuk berkongsi komposisi mereka sendiri yang menyatakan mesej LG’s Life’s Good yang menggembirakan. Sesiapa yang meminati muzik dan dapat menyanyikan lagu dijemput untuk menghantar iringan asli berdasarkan versi 2021 lagu Life’s Good, yang dihasilkan oleh Charlie Puth. Bakat di sebalik penyertaan yang menang akan menerima TV OLED bersama dengan produk LG lain dan peluang untuk menyelesaikan dan mempersembahkan lagu dengan Puth.

Penyerahan ke Projek Muzik Hidup yang Baik boleh dibuat dengan menghantar ke Instagram atau YouTube dengan hashtag #LifeisGoodMusic_LG hingga 27 Jun. Klik di sini Untuk Maklumat lanjut.

Life’s Good Film tahun ini akan diarahkan oleh Jackson Tisi, yang memenangi Emas di Young Director Award 2020 untuk dokumentari pendeknya yang bergerak, LEON. LG terus mencabar generasi pembuat filem seterusnya untuk menangkap secara visual momen dan tempat yang mempunyai makna dalam kehidupan mereka dan bagaimana mereka menafsirkan falsafah LG’s Life’s Good.

Life’s Good Film Project yang disertakan bertujuan untuk menyampaikan mesej harapan sejagat dan meraikan kepelbagaian pengalaman dan sudut pandang auteurs muda dari seluruh dunia melalui kisah unik dan inspirasi mereka. Penyerahan boleh dibuat dengan menghantar ke Instagram atau YouTube dengan hashtag #LifeisGoodFilm_LG sehingga 27 Jun.


my MOVIES

Ingin menonton filem terbaru tetapi malas untuk ke pawagam? Apa kata anda muat turun aplikasi my MOVIES secara percuma di smartphone Windows milik anda. Melalui aplikasi ini, pengguna boleh melihat apakah filem terbaru yang sedang hangat ditayang di pawagam seluruh dunia!

Selain itu, my MOVIES turut menyediakan trailer terlebih dahulu bagi memberi keseronokan kepada mereka yang menonton filem kegemaran. Ingin mengetahui filem tersebut best ataupun tidak? Baca sahaja komen-komen oleh mereka yang telah menonton video tersebut. Jangan lupa untuk kongsikan komen mahupun trailer filem kegemaran anda di laman sosial.

Muat Turun

Windows Phone


Pixel Art Maker, Menghasilkan Karya Piksel

Ingin menghasilkan karya piksel anda sendiri? Kini cukup mudah kerana anda cuma perlu muat turun aplikasi Pixel Art Maker yang boleh didapatkan dari Play Store dan App Store.

Dari dalam aplikasi anda boleh menangkap gambar menggunakan kamera ataupun memilih gambar dari galeri gambar untuk ditukar menjadi gambar dengan style bit. Selepas itu anda boleh memilih jenis efek yang ingin diaplikasikan kepada gambar dengan swipe bahagian bawah aplikasi untuk melihat pelbagai efek yang disediakan.

Muat Turun:


BNE Fun Live Bakal Berlangsung Pada 17 Julai Ini!!

Kunci tarikh anda pada 17 Julai!! apabila BNE Fun Live bakal berlangsung pada tarikh berkenaan.

Perkara ini telah diumumkan oleh Bandai Namco yang mana majlis tersebut bakal berlangsung pada 17 Julai, 19 Julai, 21 Julai dan 24 Julai

Anda boleh mennton live ini di Facebook Banda Namco Asia atau di YouTube.


Reka Bentuk OPPO Reno Ace Terdedah! Peranti Bakal Sokong 65W SuperVOOC 2.0!

OPPO Reno Ace boleh dikatakan peranti flagship yang bakal diperkenalkan oleh OPPO dalam barisan produk mereka, ramai juga ketahui tarikh pelancaran akan diadakan secara rasmi pada 10 Oktober nanti.

Terbaru, satu gambar acah reka bentuk Reno Ace telah dikongsikan di laman sesawang. Menerusi gambar tersebut, Reno Ace hadir dengan takuk bulat jenis titisan air. Ini bermakna kamera swafoto bukan menggunakan rekaan pop up seperti siri Reno yang lain.

Pada panel belakang pula, dilihat kamera utama menggunakan 4 lensa dan di sebelahnya terdapat LED Flash. Too bad… tiada sebarang spesifikasi kamera didedahkan buat masa kini. Apa yang pasti ia dilengkapi cip pemproses Snapdragon 855 Plus, skrin dengan kadar segar semula 90Hz yang pertama kali tersedia pada peranti OPPO.

Lebih menarik adalah teknologi pengecasan pantas 65W SuperVOOC 2.0 yang disokong pada Reno Ace, mampu mengecas penuh peranti berkapasiti 4,000mAh hanya dalam 30 minit. Pilihan warna biru dan hijau diperlihatkan pada produk baharu kali ini.

Ikuti berita lanjutan pada 10 Oktober nanti.


Samsung Galaxy A50 Catat Skor 83 Markah Oleh DXOMark, Pamer keupayaan Mengagumkan Bagi Kelasnya

Ini pastinya suatu berita yang bakal menarik minat anda. Peranti terbaharu Samsung iaitu Galaxy A50 telah mencatatkan skor sebanyak 83 markah. Pemarkahan ini diberikan oleh laman DXOMark yang melihat dari beberapa aspek.

Lebih menarik menerusi catatan skor tersebut, ia telah mengalahkan beberapa peranti popular lain seperti iPhone 6 yang mencatat 73 markah.

Peranti kelas pertengahan ini meraih 79 markah untuk keupayaan videografi dan 85 markah bagi fotografi. Hasil gambar yang sangat jelas dan terang ini memberikan kelebihan buat peranti ini.

Antara peranti lain yang berada di dalam senarai adalah LG V30, Motorola Z2 Force, Samsung Galaxy S6 dan banyak lagi.


Google Bakal Perluaskan Smart Reply Ke Aplikasi Pihak Ketiga

Smart Reply yang diperkenalkan oleh Google membolehkan pengguna membalas mesej dengan cara yang lebih cepat. Ciri ini akan mencadangkan pengguna teks mesej yang sesuai untuk dihantar kepada penghantar. Ciri pintar ini berfungsi berdasarkan pembelajaran mesin yang sebelum ini hanya boleh digunakan pada aplikasi Gmail dan Allo.

Kini, Google dikatakan bakal menawarkannya pada aplikasi permesejan pihak ketiga seperti WhatsApp, Facebook Messenger, WeChat dan sebagainya sekaligus, ia dapat memudahkan pengguna untuk membalas mesej. Contoh jika mesej yang diterima berbunyi seperti “Adakah anda terima?”, Reply akan mencadangkan teks ringkas misalnya “Maaf, saya tidak”, “Saya harus lihat ia dahulu”, atau “Saya akan hantar kepada awak”.

Bagaimanapun, untuk Reply cadangan ini tidak akan dipaparkan secara automatik seperti yang terdapat dalam aplikasi Gmail dan Google Allo sebaliknya, teks mesej ringkas akan muncul di ruangan notifikasi pada sistem Android.

Google difahamkan bakal memperkenalkan Reply kepada pengguna Android terlebih dahulu sebelum ke platfom yang lain. Masih belum boleh dipastikan bilakan pengenalan rasmi akan dibuat.

Sumber


Tiket Penerbangan Pergi Balik Percuma Ke Bangkok Dengan Samsung GALAXY Life

Sebagai ganjaran kepada pengguna aplikasi Samsung GALAXY Life, Samsung Malaysia Electronics telah bekerjasama dengan AirAsia untuk menawarkan tiket pergi balik ke Bangkok secara percuma!

Tepat jam 10 pagi pada 4 Mei 2016 nanti, 500 pengguna Samsung GALAXY Life yang terawal mengakses aplikasi tersebut berupaya menerima ganjaran tersebut untuk percutian singkat. Sebagai bonus, pelanggan yang berjaya menebus ganjaran tersebut juga turut ditawarkan bagasi seberat 20kg secara percuma.

Tawaran penerbangan ini hanya boleh ditebus pada 14 hingga 16 Mei dan 21 hingga 23 Mei 2016 sahaja.

Untuk maklumat lanjut, boleh layari https://mygalaxylife.com/MYS/


Siri Xiaomi Mi 10 Kini Rasmi – Harga Bermula Dari RM2799!!!

Penantian para peminat di Malaysia kini berakhir apabila Xiaomi kini telah merasmikan Xiaomi Mi 10 dan Mi 10 Pro bagi Pasaran Malaysia yang mana kedua-dua peranti ini dijual pada harga RM2799 dan RM3899.

Bagi peranti ini, ia dihadirkan dengan skrin bersaiz 6.7″ AMOLED dengan kadar segar semula 90Hz.

Jika dilihat dari spesifikasi dalaman pula, ia dihadirkan dengan cip pemproses Snapdragon 865 dan dipadankan dengan 12GB RAM dan storan sebesar 128GB/256 ROM.

Kapasti bateri juga tidak mengecewakan apabila ia dihadirkan dengan 4780mAh dan disertakan dengan sokongan pengecasan pantas 30W.

Kamera adalah sesuatu yang sangat luar biasa bagi peranti ini apabila dihadirkan dengan 108MP + 2MP + 2MP + 13MP bagi kamera belakang. Manakala bagi hadapan pula dihadirkan dengan 20MP.

Ini pula adalah model yang lebih lebih hebat bagi siri ini apabila ia dihadirkan dengan 6.7″ AMOLED dan hadir dengan hadar segar semula 90Hz.

Aspek dalaman juga turut mempersonakan apabila ia dihadirkan dengan cip pemproses SNapdragon 865 dan dipadankan dengan 12GB ram dan storan sebesar 256GB/512GB.

Bateri sedikit kecil berbanding Mi 10 apabila ia dihadirkan dengan 4500mAh namun dilengkapi dengan sokongan pengecasan pantas 65W.

Bagi aspek kamera pula, ia dihadirkan dengan 108MP + 2MP + 2MP + 20MP bagi kamera belakang dan 20MP bagi kamera hadapan.


ASUS TUF Gaming FX505 Kini Di Pasaran

ASUS telah melancarkan komputer riba terbaharu iaitu ASUS TUF GAMING FX505 yang menjanjikan kepuasan dalam permainan game.

Komputer riba ini mempunyai 2 saiz iaitu 15 inci dan 17 inci dengan warna Red Matter dan Gold Steel.

Bagi Red Matter bersaiz 15 inci, ia dijual pada harga RM3699 manakala bagi Gold steel bersaiz 15 inci pula dijual pada harga 4399.

Bagi saiz 17 inci pula, Red Matter dijual pada harga RM4999 dan Gold Steel pula berharga RM5299.

Pelancaran produk ini telah dijalankan di Battle Arena petaling Jaya.       .

Komputer riba terbaharu ini dilengkapi dengan ciri-ciri yang menarik. Berikut merupakan antara ciri-ciri yang terdapat dalam ASUS TUF GAMING FX505.

Apa yang menarik selain spesifikasinya, komputer riba ini juga melepasi standard ketenteraan iaitu MIL-STD 810g yang mana ia mampu untuk menghadapi situasi seperti gegaran, suhu tinggi, kelembapan, tekanan dan radiasi solar.

Ketika majlis pelancaran, simulasi melompat di atas komputer tersebut telah dilakukan bagi menunjukkan tahap ketahanan komputer tersebut.

Buat peminat ASUS pastinya menantikan keluaran terbaharu ini kerana ia pastinya menepati ciri-ciri yang anda inginkan untuk permainan video di komputer riba anda.


HTC Umum Produk VIVE Tersedia di Malaysia – Harga Bermula RM2,999

Peneraju Virtual Reality (VR), HTC VIVE hari ini secara rasminya telah mengumumkan bahawa VIVE Pro Starter Kit dan VIVE Consumer Edition kini tersedia untuk pasaran Malaysia.

VIVE Pro Starter Kit akan sedia untuk dibeli pada penghujung November dengan harga RM6,099. Manakala VIVE Consumer Edition pula akan tersedia pada awal November dengan harga RM 2,999.

VIVE Pro Starter Kit merupakan sebuah kit yang lengkap bagi peminat VR. Ia turut dilengkapi dengan VIVE Pro HMD, dua wireless controller dan dua SteamVR tracking Base Statiob dengan keupayaan pada skala bilik (room scale capability).

VIVE Pro HMD didatangkan dengan paparan dwi OLED bersama imej yang mempersona iaitu dengan resolusi 2880 x 1600. Tidak ketinggalan, ia turut dilengkapi ciri-ciri yang diintegrasi – prestasi yang baik pada headphone dengan amplified dipasang untuk menghasilkan bunyi memuaskan.

Bagi VIVE Consumer Edition pula, ia disertakan dengan headset bersama resolusi 2160 x 1200, dua wireless controller dan dua SteamVR tracking Base station.

Bagi yang berminat, pra tempahan telah dibuka bermula HARI INI sehingga 31 Disember. Lebih menarik, sesiapa yang melakukan pra-tempahan dalam tempoh tersebut akan mendapat langganan VIVEPORT yang merupakan VIVE’s app store untuk VR content.

Pelancaran VIVE di Malaysia juga merupakan pengenalan kepada VIVEPORT, HTC VIVE’s global platform, app store dan langganan servis yang mana pengguna boleh menerokai pengalaman content yang digemari.

Langganan VIVEPORT membolehkan anda memilih 5 tajuk dengan akses tanpa had pada harga RM37.99 sebulan. Pelanggan juga akan diberi pilihan untuk meneruskan langganan bagi bulan yang seterusnya atau boleh membatalkan langganan tanpa sebarang syarat.


Siri vivo X60 Kini Rasmi!!! – Harga Bermula Dari RM2699!!!

Telefon bimbit pertama Vivo yang dilengkapi dengan lensa Zeiss – siri vivo X60 akhirnya dilancarkan secara rasmi di Malaysia! Ramai pengguna yang gemar fotografi menantikan model ini. Mari kita lihat apa yang best mengenai peranti ini.

Peranti siri vivo X60 sangat langsing, hanya 7.59mm, dan X60 Pro adalah telefon bimbit 5G melengkung ternipis vivo. Selain itu, kaca di bahagian belakang peranti menggunakan teknologi satin AG, permukaannya sangat halus dan selesa, dan padanan warna tersedia dalam warna gelap malam gelap dan biru berkilau.

Siri vivo X60 mempunyai kapasiti bateri sehingga 4300mAh dan menyokong pengecasan pantas 33W. Untuk skrin, ia menggunakan skrin melengkung berlubang FHD + AMOLED 6.56 inci, menyokong kadar penyegaran 120Hz dan HDR10+, dan bahkan memenangi SGS Display Care Display dan pensijilan SGS Seemless.

Siri vivo X60 telah membuat kemajuan besar dalam portret pemandangan malam. Teknologi penglihatan malam cahaya hitam 2.0 memungkinkan pengguna tidak hanya mengambil gambar terang dalam situasi gelap, tetapi juga untuk merakam pemandangan malam dalam mod pemotretan sudut ultra-lebar dan panorama.

Siri vivo X60 dilengkapi dengan Snapdragon 870 yang unggul, berdasarkan proses CPU 7nm dan prestasi GPU 10% lebih tinggi daripada Snapdragon 865.

Harga jualan vivo X60 ialah RM2699; sementara X60 Pro adalah RM3299.

Sekiranya anda ingin membeli siri vivo X60, pengguna boleh membuat pra-pesanan di luar talian di Senheng, SenQ dan kedai fizikal lain dari 22 hingga 26 Mac, dan mereka akan mendapat hadiah yang bernilai sehingga RM658; jika mereka pergi ke Shopee, Lazada atau vivo Simpan Jika anda membuat pra-pesanan dalam talian, anda boleh mendapatkan hadiah bernilai RM857!


Kedai Atas Talian Lenovo Malaysia Kini Di Lazada Secara Rasmi

Lazada yang sudah menjadi terkenal dengan pusat membeli-belah atas talian kini turut disertai oleh Lenovo Malaysia. Mulai hari ini, produk-produk komputer Lenovo boleh dibeli melalui Lazada tanpa perlu risau tentang keaslian atau jaminan yang diberikan.

Dalam masa yang sama, Lenovo juga menawarkan pra-tempah untuk model Lenovo IdeaPad 120S pada harga RM999. Komputer riba yang dioperasikan oleh Windows 10 dan pemproses Celeron N3350 didatangkan dengan pilihan warna Denim Blue, Mineral Grey, Blizzard White, dan Ballerina Pink.

Melalui pelancaran ini, anda yang berminat dengan produk Lenovo dicadangkan melayari laman e-dagang Lazada  untuk mendapatkan produk yang berkualiti dan dijamin tulen pada harga yang lebih rendah.


Video Acah OPPO F11 Pro Muncul Di Media Sosial – Hadir Dengan Lensa 48MP

Atmosfera dunia telefon pintar semakin PANAS! OPPO kini muncul dengan video penggoda yang menunjukkan bahawa telefon terbaru mereka iaitu OPPO F11 Pro bakal dilengkapi kamera 48MP.

They say a picture is worth a thousand words. We say a #BrilliantPortrait is worth even more.

RT if you're set for the new #OPPOF11Pro, launching soon. pic.twitter.com/5ZyAirvzPf

— OPPO (@oppo) February 13, 2019

Perkara ini didedah oleh OPPO sendiri menerusi laman Twitter rasmi mereka. Video berkenaan turut mendedahkan OPPO F11 Pro mengutamakan keupayaan gambar dalam pencahayaan rendah – dijangka dilengkapi mod malam yang menyokong teknologi AI.

Pun begitu, OPPO dilihat masih berteka-teki mengenai maklumat lain termasuklah tarikh pelancaran untuk model tersebut. Apa-apapun sama-sama kita tunggu dan kekal bersama eRing untuk info terkini!

[SUMBER]


Reviu Eksklusif: vivo V21 Hadir Dengan Rekaan Yang Anggun & Lensa Sempurna Untuk Selfie Malam!!!

Telefon bimbit siri vivo V sentiasa menonjol dengan reka bentuk ultra-nipis dan cantik serta keupayaan pengambilan gambar yang hebat. Admin mempunyai vivo V21 yang baru di tangan admin sekarang! Vivo V21 fokus pada keupayaan selfie dan pengambilan gambar malam yang sangat hebat. Benarkah begitu hebat? Jom reviu peranti ini bersama admin!

Skema warna trend yang baru Vivo V21 memberi Sunset Dazzle dan Dusk Blue yang agak mewah. Tubuhnya menggunakan reka bentuk tepi yang lurus dan bingkai tengah yang rata menjadikan seluruh badan kelihatan mempunyai tekstur. Dengan proses AG matte yang paling maju, sentuhannya sangat halus dan tidak akan meninggalkan cap jari pada permukaannya. Tubuh vivo V21 setebal 7.29mm, beratnya hanya 176g, dan menggunakan reka bentuk skrin 2.5D yang menghasilkan cengkaman tangan yang sangat nipis dan ringan.

Bahagian modul lensa juga dibuat dengan sangat rata, jadi pengguna tidak perlu bimbang tentang penonjolan atau kerentanan lensa.

Terdapat butang kawalan kelantangan dan suis kuasa di bahagian kanan peranti. Vivo juga mempunyai tekstur unik yang dicetak pada suis kuasa untuk memudahkan pengguna untuk mengenal pastinya.

Bahagian atas peranti hanya terdapat satu lubang mikrofon; slot lain tertumpu di bahagian bawah, termasuk slot kad SIM, lubang mikrofon, penyambung USB Type-C dan pembesar suara.

Bahagian depan vivo V21 dilengkapi dengan skrin penuh AMOLED FHD + 6. 44 inci yang dapat mengembalikan persembahan warna yang lebih realistik. Pada masa yang sama, ini adalah pertama kali model siri V menyokong kadar penyegaran 90Hz yang membolehkan kegunaannya agak lancar sama ada untuk menonton filem atau bermain permainan.

Pengguna boleh menukar kadar penyegaran 60 / 90Hz dengan bebas, atau memilih [Smart Switch] bagi sistem untuk membantu korang memutuskan kadar penyegaran maksimum yang korang gunakan, serta menyelesaikan masalah penggunaan kuasa bateri dengan mudah. Sudah tentu, vivo V21 juga menyokong mod gelap dan mod perlindungan mata. Walaupun menggunakan telefon dalam keadaan gelap, mata tidak mudah letih.

Fungsi selfie adalah salah satu kelebihan vivo, dan vivo V21 dilengkapi dengan lensa depan ultra jelas 44MP, yang boleh dikatakan sebagai lensa selfie piksel tertinggi di industri. Dalam mod selfie potret, korang dapat menyesuaikan tahap kecantikan dan perincian mengikut kesukaan sendiri, serta dapat menggunakan fungsi solek yang berbeza jika korang langsung tidak bersolek. Sekiranya korang tiada ada fikiran tentang pose, korang boleh mendapati lebih banyak idea pose selfie!

Kemuncaknya dah datang! Selfie malam vivo V21 adalah ciri utama sekarang ini. Korang boleh menghidupkan mod pemandangan malam super untuk selfie dalam persekitaran cahaya rendah. Peranti ini mempunyai teknologi pengasingan piksel ISOCELL Plus 2G baru yang terkemuka di industri, dan mengintegrasikan pengurangan kebisingan berbilang bingkai, benar-benar dapat memulihkan wajah manusia dan pemandangan malam, menghasilkan tahap cahaya dan gelap yang lebih jelas.

Di samping itu, vivo V21 juga menyediakan lampu depan mikro dual siri V. Semasa merakam video selfie pada waktu malam, korang boleh menyalakannya untuk mengisi cahaya. Korang juga boleh memilih untuk menghidupkan fungsi lampu pengisian skrin Aura untuk menambah kesan cahaya yang lembut kepada korang semasa korang selfie dalam persekitaran yang redup.

Tambahan pula, hanya vivo V21 terdapat fungsi anti-goncangan OIS di lensa depan dalam pasaran. Korang hanya perlu klik ikon anti-goncangan untuk menghidupkan fungsi [SteadiFace]. Walaupun korang goncang peranti ini, tetapi korang masih kelihatan jelas dalam video, tidak akan membolehkan orang rasa pening kerana goncangan dalam video. Fungsi ini jelas merupakan penyelamat terkuat bagi pengguna yang suka merakam vlog dalam kehidupan mereka!

Selain mempunyai fungsi selfie yang kuat, lensa belakang vivo V21 juga sangat kuat. Peranti ini dilengkapi dengan lensa triple kamera ultra-sensitif 64MP. Ketiga-tiga lensa ini adalah kamera utama definisi tinggi 64MP, sudut ultra lebar 8MP, dan lensa ultra makro 2MP. Sekiranya korang ingin mengambil gambar definisi ultra 64MP, korang hanya perlu pergi ke [More] dan memilih mod [High resolution].

Selain itu, lensa sudut ultra lebar 8MP dapat menghasilkan gambar sudut pandang lebar 120 °, dan tidak perlu berundur untuk mengambil gambar pemandangan yang indah; sedangkan lensa ultra-makro 2MP dapat menghasilkan gambar pelbagai objek halus dalam jarak 4cm. Semasa mengambil gambar pada waktu malam, hidupkan mod malam untuk mendapat pemandangan malam yang terang.

Hasil gambar vivo 21:

Untuk mengurangkan masalah lag telefon bimbit, vivo V21 menggunakan teknologi memori siri V pertama yang berdasarkan ruang penyimpanan 8GB untuk memindahkan ruang penyimpanan 3GB ke ruang penyimpanan supaya korang dapat menikmati Storan 8 + 3GB yang cepat. Vivo V21 dilengkapi dengan cip MTK 800U, proses 7nm dengan teras besar 2.4GHz, pasti dapat memberi pengalaman operasi yang lebih cepat kepada korang.

Dari segi kapasiti bateri dan pengecasan pantas, vivo V21 mempunyai kuasa besar 4000mAh dan menggunakan sistem sel bateri platform voltan tinggi yang inovatif sehingga dapat meletakkan bateri berkapasiti yang besar dalam badan yang tipis dan ringan. Pada masa yang sama, vivo V21 juga menyokong teknologi pengisian kilat 33W yang dapat cas sampai 63% kuasa hanya dalam 30 minit, memang dapat menjimatkan masa menunggu sepenuhnya!

Setelah reviu admin, admin berpendapat bahawa vivo V21 pastinya merupakan pilihan yang terbaik untuk master selfie dan vlog bagi korang yang gemar merakam video vlog. Lagipun, peranti ini menyokong selfie OIS yang berdefinisi tinggi 44MP dengan lensa depannya, hanya vivo 21 dilangkapi dengan fungsi ini dalam pasaran.  Peranti ini juga dilengkapi dengan selfie malam yang sangat jelas dan lampu pengisian, filter solek dan fungsi-fungsi lain, boleh dikatakan peranti ini mempunyai fungsi yang diperlukan untuk selfie. Dengan vivo V21, korang langsung tidak perlu mengeluarkan begitu banyak alat untuk selfie, vlog dan juga siaran langsung pada masa hadapan!

Harga vivo V21 adalah RM1599. Korang boleh pra-pesan di vivo Store rasmi, Shopee atau Lazada dari sekarang hingga 4 Mei. Korang yang pra-pesan boleh mendapat hadiah bernilai sehingga RM798!

Sebaliknya, admin juga ingin memberitahu anda satu berita baik lagi! Vivo telah melancarkan alat dengar tanpa wayar baru, vivo Wireless Sport Lite pada 1 Mei! Badan alat dengar ini agak ringan dengan gegelung dinamik 11.2mm bawaan, dapat memberi output audio yang berkualiti tinggi.  Alat dengar ini mempunyai banyak titik jualan yang istimewa termasuk latensi rendah 80ms, pengurangan kebisingan panggilan yang berdefinisi tinggi, 18 jam jangka hayat bateri yang panjang, cas kilat pantas, sambungan denyar satu kekunci, dan lain-lain. Sekiranya korang berminat, layari laman web rasmi vivo untuk mendapat maklumat yang lanjut.


Reviu Eksklusif: Permainan Game Dengan ASUS ROG Phone Di Tahap Maksima

HARGA: 128GB (RM3,499) / 512GB (RM3,999)

Dalam artikel sebelum ini, kita telah merungkai mengenai kehebatan spesifikasi ASUS ROG Phone. Kali ini kita akan lihat pula kehebatan telefon ini dalam memberi kepuasan kepada pengguna ketika bermain permainan video.

ASUS ROG Phone mempunyai 90Hz 1ms paparan AMOLED yang mempunyai 6 inci dengan HDR support. Ini akan memberikan kepuasan buat pengguna yang inginkan paparan visual yang menarik.

Kebanyakan permainan mudah alih berhenti pada 60fps, namun tidak bagi ROG Phone kerana ia mempunyai 90Hz refresh rate yang akan memastikan bahawa pengguna tidak ketinggalan sebarang frame.

Bagi menyaingi paparan visual dan pengawalan yang baik, sistem audio juga perlu seiring. Ini semua tidak menjadi masalah bagi telefon ini. Telefon ini mempunyai dual Smart Amplified speakers. Ia terdiri daripada 2 NXP 9874 amplifiers yang setiap satu untuk front facing speaker bagi memberikan kepuasan bermain game yang menakjubkan.

Bagi telefon ini, ia mempunyai beberapa ciri-ciri unik yang mampu membantu memberi pengalaman yang berbeza ketika bermain permainan game.

Game center akan memaparkan tahap GPU, CPU, berapa RAM yang digunakan dan berapa storan yang digunakan. Dalam pada itu, ia juga boleh mengaktifkan kelajuan Aero Active cooler. Apa yang perlu dilakukan terlebih dahulu ialah pasangkan Aero Active Cooler dan kemudian lakukan tetapan yang anda inginkan.

Dalam pada itu, bagi fungsi ini juga pengguna boleh membuat tetap Aura Lighting iaitu pencahayaan bagi logo ROG di bahagian belakang telefon ini. Anda boleh menetapkan patern nyalaan cahaya dan warna yang diinginkan pada logo tersebut. Pergi ke Game Center kemudian pilih advanced setting dan tetapan boleh dilakukan di situ.

ROG phone ini dilengkapi dengan Performance boosting iaitu X Mode yang mana secara automatik akan membenarkan alat konfigurasi sistem, meningkatkan kekerapan CPU dan mengoptimumkan memori untuk bermain game.

Pengguna boleh membuka atau menutup X Mode daripada butang yang tersembunyi pada bahagian main drop down menu ataupun pada Game Center App. Anda juga boleh aktifkan dengan mengenggam telefon tersebut dan X Mode akan aktif.

Apabila X Mode telah aktif, wallpaper akan bertukar kepada Flame red dan logo ROG pada bahagian belakang telefon akan diaktifkan juga.

Mode ini akan memastikan anda tidak menerima sebarang gangguan ketika bermain. Ia juga mampu meningkat prestasi telefon ketika bermain game.

Cara untuk membuat tetapan bagi X Mode adalah pergi ke tetapan dan pilih advanced. Kemudian pilih Air Trigger dan pilih Long squeze. Setelah selesai, anda sudah boleh menggunakan X Mode.

Ini merupakan game support app yang boleh digunakan secara automatik apabila game mula dimainkan. Pengguna boleh menggunakan Game Ginie ini melalui menu pada navigation bar atau drop down menu. Jika anda slide skrin, anda akan dapat lihat satu butang yang mempunyai gambar joystick ini. Disini anda boleh membuat tetapan seperti tetapan untuk Air Trigger.

Game ginie ini menawarkan lock mode, no alert setting, speed up (mengosong memory cache), konfigurasi Air trigger (touch assistance), key mapping untuk papan kekunci dan tetikus, macros, merakam permainan dan live streaming.

Telefon ini direka untuk memberi pengawalan sepenuhnya kepada pemain. Kebanyakan permainan video menggunakan skrin sesentuh untuk mengawal game tersebut yang mana ia memberi sedikit kesukaran swipe constantly dan menutup skrin.

ASUS ROG Phone ini dilengkapi dengan 3 set Supersonic sensor yang dipanggil Air Trigger. sensor ini boleh mengesan minimum tekanan 20g sebagai butang press signal dengan kurang 10 ms latency.

Ketika telefon di pegang secara mendatar (horinzotal), 2 set Air Trigger pada bahagian kanan telefon boleh digunakan. Ini sangat berguna sebagai butang trigger dalam FPS game. Bila kita menetapkan Air Trigger ini kita akan lihat butang L1 dan R1 pada paparan skrin.

Jadi anda boleh menetapkan fungsi L1 dan R1 dengan meletakkan butang ini pada fungsi tugas yang perlu dilakukan di skrin. Air trigger ini boleh dikonfigurasikan melalui Game genie app.

Ia direka seperti sandwich yang berlapis. 3D Vapor-Chamber berada pada bahagian bawah, di bahagian tengah pula ialah copper heat spreader sementara carbon cooling pad berada di atas. Hal ini menawarkan ROG phone beroperasi sehingga 2.96 GHz bagi tempoh yang lama bagi permainan game yang lebih lancar dan persembahan yang mengagumkan.

Sungguhpun telefon ini sudah mempunyai Gamecool System, ia juga disertakan Aeroactive Cooler yang boleh ditanggalkan. Hal ini bagi memastikan telefon sentiasa dalam keadaan sejuk.Ini sangat berguna ketika pengguna bermain game sambil mengecas.

Pada bahagian Aero Active Cooler disertakan USB type-C dan audio jack yang mana tidak akan menganggu anda ketika bermain game. Jadi anda boleh bermain sambil mengecas telefon anda tanpa ganguan.

Telefon ini di datangkan dengan kapasiti bateri yang besar iaitu 4000mAh yang mana membenarkan anda pengguna bermain game sehingga 7.2 jam, menonton video youtube melalui Wi-Fi 14 jam.Bateri telefon ini juga disertakan dengan pengecasan pantas iaitu QC4.0 yang boleh mengecas telefon dengan pantas.

Ia juga mempunyai hyper charge yang mana ia boleh dicas dengan wattage yang tinggi. Ketika bermain permainan mudah alih seperti PUBG, Mobile Legend, Free Fire, tiada sebarang lag ketika bermain. Grafik yang di pamerkan sangat menakjubkan.

Kami telah menjalankan ujian ke atas prestasi telefon ini ketika bermain game. Nyata ia mempamerkan prestasi yang menakjubkan dan ia mampu memberikan kepuasan buat pengguna.

Daripada ujian yang dilakukan, ASUS ROG Phone boleh mencapai sehingga 60 FPS tanpa sebarang gangguan menunjukkan bahawa grafik yang dipaparkan sangat menakjubkan.

Bagi menguji kesan grafik yang lebih tinggi, kami juga menguji dengan permainan game Asphalt 9, Mobile Legend dan PUBG. Telefon ini pastinya memaparkan grafik yang menakjubkan tanpa sebarang gangguan.

Daripada keputusan ini, tiada sebarang permasalahan yang timbul ketika bermain game mengunakan telefon ini.

Beberapa aksesori turut boleh digunakan dalam membantu memaksimakan kepuasan pengguna bermain game pada telefon ini.

Ia merupakan satu aksesori yang mempunyai paparan 6 inci AMOLED. Apabila ROG phone dipasangkan pada twinview dock dan sekelip mata anda mempunyai 2 skrin, 4 speaker, 2 pengawalan, heat dissipation tambahan dan bateri 6000 mAh . Ia memberi pada anda kawalan yang lebih baik.

Ia boleh disambung pada komputer. Ia membenarkan pengguna untuk menyambung pada paparan 4K UHD 60Hz menggunakan HDMI atau display port, papan kekunci, tetikus, audio jack 3.5 mm dan banyak lagi.

Ia menggunakan advanced Qualcom 802.11ad 60 GHz wireless technology yang membenarkan pengguna untuk stream input daripada ASUS ROG Phone.

Menyediakan dwi analog joystick yang meliputi di bahagian kiri dan kanan adalah fire trigger dan bumper, D-pad disertakan dengan A, B, Y dan L3 dan butang R3. Menggunakan controller ini, pengguna dan menikmati permainan video pada paparan skrin yang lebih besar.

Telefon ASUS ROG Phone ini pastinya mampu menarik golongan muda yang gemar untuk bermain game menggunakan telefon mudah alih mereka. Apa yang pasti, kepuasan ketika bermain game ini boleh dicapai menerusi telefon ASUS ROG Phone.

Secara keseluruhannya, telefon ini sangat baik dari segi fungsi permainan game. Tiada sebarang gangguan yang timbul ketika bermain game menggunakan telefon pintar ini. Dengan spesifikasi telefon game ini, pastinya, kepuasan bermain game akan berada pada tahap maksima.


Fast & Furious Spy Racers: Rise of SH1FT3R Bakal DIlancarkan Pada November Ini!!!

Ada berita menarik buat kaki game apabila Outright Games telah mengumumkan bakal mengeluarkan permainan Fast & Furious Spy Racers: Rise of SH1FT3R pada November.

Permainan ini bakal tersedia menerusi platform PS5, PS4, Xbox Series, Xbox One dan Switch. Apa yang pasti, permainan ini bakal tampil dengan kesan grafik yang baik dan perlumbaan yang sangat menerujakan!!

Jadi, sama-sama kita nantikan ketika ia dilancarkan kelak.


Health Mate, Ketahui Keadaan Kesihatan Bila-Bila Masa!

Anda seorang yang pentingkan kesihatan dan ingin mengetahui bagaimana tahap kesihatan sekarang? Adakah ia normal ataupun sebaliknya? Aplikasi yang diperkenalkan untuk pengguna iOS iaitu Health Mate membolehkan pengguna mengetahui bagaimana keadaan kesihatan pada bila-bila masa sahaja. Terdapat beberapa aktiviti yang boleh dilakukan dengan bantuan jurulatih berpengalaman.

Bukan itu sahaja, aplikasi ini juga secara automatik akan mengira kadar degupan jantung secara digital apabila anda melakukan aktiviti kecergasan. Health Mate akan memaparkan jumlah kalori yang dibakar dalam bentuk graf bagi memudahkan pengguna melihatnya kembali.


ZTE Zmax Pro, Phablet Mampu Milik

Inginkan sebuah smartphone dengan paparan skrin besar tetapi harga mampu milik? ZTE hari ini telah mengumumkan model terbarunya yang diberi nama Zmax Pro .

Phablet yang menampilkan skrin berukuran 6.0 inci dengan resolusi HD penuh, turut dikuasakan oleh pemproses Snapdragon 617, RAM 2GB serta memori dalaman berkapasiti 32GB. Dari segi multimedia pula, Zmax Pro tidak ketinggalan menyokong lensa utama 13 Megapiksel PDAF (Phase Detection Autofocus) dan kamera hadapan 5 Megapiksel untuk berselfie.

Kehadiran sokongan pengecasan pantas QuickCharge 3.0 membolehkan anda mengecas peranti menggunakan kabel USB Type-C. Akhir sekali, dioperasikan oleh Android 6.0 Marshmallow, ia turut disediakan dengan sokongan pengimbas cap jari yang terletak pada panel belakang phablet. Dijual pada harga USD 99 (kira-kira RM 394), buat masa sekarang phablet ini hanya dijual di pasaran Amerika Syarikat.


Xiaomi Mi A1, Kini Boleh Dibeli Dengan Harga RM1,099

Bertempat di Fifth Palate, Kota Damansara, Xiaomi dengan rasminya mengumumkan model dwi-kamera terbarunya yang dikenali sebagai Xiaomi Mi A1. Istimewanya model ini, ia merupakan peranti pertama yang menyertai Android One dan dijual pada harga berpatutan iaitu RM1,099.

Dengan harga mampu milik, Xiaomi Mi A1 masih menyokong spesifikasi hebat antaranya dioperasikan oleh Android 7.1.2 Nougat dengan sokongan kemas kini Android O, pemproses Snapdragon 625, Octa Core berkelajuan 2.0GHz dan GPU Adreno 506 yang pastinya lebih lancar bersama ROM 64GB serta RAM 4GB. Selain menawarkan cip yang efisyen, ia juga dipadankan dengan teknologi audio DHS yang memberikan kualiti bunyi berkualiti tinggi.

Dari segi penggambaran pula, konfigurasi dwi-kamera yang sama digunakan pada peranti flagship Xiaomi, Mi 6 iaitu beresolusi 12MP + 12MP yang turut menyokong 2x optikal zoom, mod Potret dan juga Beauty 3.0.

Menampilkan paparan skrin bersaiz 5.5 inci 1080p dengan rekaan logam berwarna hitam, emas dan merah jambu (akan datang), bateri berkapasiti 3080mAh turut menyokong pengecasan pantas (5V2A). Kepada yang berminat boleh mendapatkan telefon pintar ini di stor rasmi Xiaomi di Lazada.

Nantikan reviu eksklusif dari eRing pada isu #151 (November)….


vivo, TNTCO & Ban Huat Sdn. Bhd Jalin Kerjasama Serlah Bakat Hebat Korang!

Serlahkan gaya hebat anda bersama vivo! Memang terbaik, vivo dengan kerjasama sebuah jenama streetwear lokal terkenal, TNTCO bakal muncul dengan streetwear edisi terhad bersama gabungan reka bentuk unik vivo S1 Pro. Streetwear ini bakal menampilkan rekaan terkini dan menarik untuk memastikan korang tampil penuh gaya.

Pada masa sama, vivo Malaysia turut menjalinkan kerjasama dengan rekod muzik tempatan, Ban Huat Sdn. Bhd. dalam menghasilkan siri muzik yang menarik buat semua pencinta muzik tanah air. Korang teruja? Maklumat lanjut, layari vivo Malaysia


[Tutorial] iOS 11 Public Beta, Bagaimana Cara Memasang Pada Peranti iOS Anda?!

Anda memiliki peranti iOS dan tidak sabar lagi untuk mencuba sendiri kemas kini terbaru iOS 11?! Nampaknya kini anda sudah boleh memuat turun dan memasang sendiri secara manual kemas kini terbaru tersebut kerana pihak Apple telah memperkenalkan secara rasmi versi Public Beta untuk dicuba oleh pemilik peranti iOS di luar sana secara percuma.

Tetapi ingin diingatkan bahawa kemas kini iOS 11 Public Beta ini masih lagi dalam peringkat percubaan dan anda mungkin akan berhadapan dengan pelbagai isu, jadi sekiranya anda tetap masih ingin mencubanya, ikuti proses yang akan dikongsikan oleh kami seperti berikut…

Ingin kami tegaskan di sini bahawa tidak semua peranti iOS menyokong kemas kini iOS 11, jadi sila rujuk senarai kesesuaian peranti seperti di bawah:

Perhatian!
Apple menyarankan anda untuk menjalankan proses salinan (backup)
menggunakan iTunes sebelum menjalankan proses pemasangan iOS 11 Public Beta.
Anda juga disarankan untuk mencuba iOS 11 Public Beta ini pada peranti iOS
kedua dan bukannya pada peranti utama iPhone atau iPad milik anda kerana ia
mungkin akan berhadapan dengan isu atau bugs yang tidak sesuai untuk
penggunaan harian.

● Akses Safari pada peranti iOS anda dan masukkan pautan beta.

● Sekiranya anda belum pernah mendaftar, klik butang Sign up dan masukkan Apple ID dan juga kata laluan yang betul.

● Apabila telah berjaya mendaftar, paparan baru akan dipaparkan iaitu Guide for Public Betas.

● Tatal paparan skrin ke bawah dan pada bahagian Get Started, klik pautan ‘enroll your iOS device’.

● Satu lagi paparan baru akan dipaparkan dan anda perlu menatal paparan skrin ke bawah dan klik pada butang Download profile di ruangan 2. Download Profile.

● Klik butang ‘Allow’ untuk meneruskan proses seterusnya dan kini satu tetingkap baru akan dipaparkan iaitu Install Profile. Anda hanya perlu klik pada menu Install di bahagian atas kanan skrin.

● Masukkan kata laluan yang anda telah tetapkan pada peranti sebelum ini.

● Tetingkap ‘Consent’ akan dipaparkan pada skrin dan anda hanya perlu klik pada menu Install yang terletak di bahagian atas kanan skrin.

● Sebaik sahaja menu itu dipilih, klik sekali lagi pada butang Install yang terpapar pada bahagian bawah skrin.

● Untuk meneruskan proses muat turun dan pemasangan, anda perlu klik pada butang Restart yang dipaparkan pada skrin.

● Apabila peranti iOS anda telah berjaya di restart, akses Settings dan klik pada menu General.

● Kemudian klik pula pada menu Software Update.

● Klik pada menu Download and Install dan proses muat turun iOS 11 Public Beta akan mula dijalankan secara automatik selepas kata laluan dimasukkan.

● Apabila proses kemas kini habis dimuat turun, klik butang Install Now dan peranti iOS akan mula menjalankan proses pemasangan iOS 11 Public Beta.

● Sebaik sahaja proses pemasangan berjaya dijalankan, peranti iOS anda akan dihidupkan semula dan kini ia telah berjaya dioperasikan dengan iOS 11 Public Beta.


Pakar Digital Global Microland Tubuhkan Ibu Pejabat Eropah di West Midlands

BIRMINGHAM, England, 28 Februari 2020 /PRNewswire/ — Microland, syarikat maklumat IT digital yang terkemuka di India, hari ini merasmikan Hub Digital canggihnya di Birmingham, UK untuk menawarkan perkhidmatan kepada pelanggan Eropahnya.

Kemudahan yang berpangkalan di Bourneville itu akan menjadi Ibu Pejabat Perkhidmatan Berkongsi Eropah milik firma ini dan apabila beroperasi sepenuhnya ia dijangka dapat menampung sehingga 200 kakitangan Microland.

Ia membolehkan penyatuan fungsi-fungsi penghantaran UK dan Eropah Microland sebagai sebahagian daripada strategi pertumbuhan global yang bercita-cita tinggi, dengan West Midlands sebagai keutamaan.

Objektif utama tapak ini adalah untuk menyokong kumpulan pelanggan antarabangsa Microland dengan perkhidmatan yang membolehkan ‘Making Digital Happen’ (‘Menjadikan Digital Satu Kenyataan’). Rangkaian perkhidmatan yang disediakan melalui Hab ini akan melibatkan transformasi awan dan pusat data, Rangkaian Tentuan Perisian, keselamatan siber, tempat kerja digital dan IoT Perindustrian.

Ini merupakan Hab Digital kedua Microland di West Midlands; yang pertama dibuka pada Januari 2018. Tapak baharu ini akan beroperasi bersama-sama tapak sedia ada Microland di Longbridge, yang akan ditukarkan menjadi Pusat Pengalaman Pelanggan yang akan menawarkan pelanggan Microland dengan model penghantaran global yang berbeza.

Pradeep Kar, Pengasas, Pengerusi dan Pengarah Urusan, Microland, berkata:

“Hab Digital West Midlands kami ialah penambahan baharu yang mengujakan ke dalam jaringan hab Microland di seluruh dunia dan merupakan satu pencapaian penting untuk perniagaan Eropah kami. Pusat ini akan menyediakan penyelesaian perusahaan yang inovatif dan moden kepada kumpulan pelanggan global kami, dengan tumpuan khusus pada pelanggan UK.”

“Apabila menilai beberapa lokasi untuk pengembangan Microland, West Midlands merupakan pilihan yang jelas buat kami. Kawasan ini telah menjadi epipusat untuk teknologi, dengan ekosistem yang penting melibatkan syarikat-syarikat utama, akses kepada bakat digital yang mahir dari segi teknikal dan infrastruktur bertaraf dunia. Hal ini penting buat kami bagi memenuhi kehendak yang semakin meningkat daripada pelanggan global kami.”

Pelaburan oleh Microland akan mencipta peluang pekerjaan dalam bidang teknologi dan operasi perniagaan, ketika firma berkenaan berusaha untuk memanfaatkan asas kemahiran perkhidmatan profesional yang lebih luas di wilayah ini.

Tapak ini telah dibuka ketika wilayah ini berusaha untuk mewujudkan Perkongsian West Midlands India khusus – program yang dikendalikan oleh West Midlands Growth Company* untuk mengasaskan rekod prestasi yang berjaya di kawasan ini bagi menarik pelaburan dan pengunjung dari pasaran India.

Neil Rami, Ketua Eksekutif di West Midlands Growth Company, berkata:

“Pertumbuhan pesat merentas beberapa pengkhususan seperti AI, keselamatan siber, teknologi kewangan dan permainan telah meletakkan West Midlands sebagai sektor teknologi dan digital yang terbesar di UK di luar ibu kota berkenaan. Kumpulan bakat inovatif wilayah ini terus diiktiraf oleh pelabur sebagai yang terbaik dalam kelas, namun tetap berpatutan, berbanding dengan tempat-tempat seperti London, menambah kepada tarikannya.”

“Pelaburan oleh Microland merupakan pengesahan utama ekonomi digital yang semakin berkembang di wilayah ini. Ia juga merupakan contoh mengapa sebenarnya kami meningkatkan aktiviti dalam pasaran India. India ialah pencipta peluang pekerjaan FDI kedua tertinggi di wilayah ini – menjalin hubungan menerusi kisah-kisah kejayaan penting seperti Microland akan menjadi kunci kepada kejayaan ekonomi wilayah kami.”

West Midlands ialah wilayah utama UK di luar London dan Timur Selatan untuk menarik Pelaburan Langsung Asing (FDI), dengan firma-firma teknologi dan digital mewakili sumber utama projek-projek baharu. Organisasi-organisasi berpangkalan di UK yang terkenal melabur di wilayah ini termasuk The Economist Group, yang baru-baru ini membuka Unit Inovasi Teknologi baharu di Birmingham – lokasi UK pertama syarikat di luar London. Syarikat perkhidmatan pengangkutan Genesee & Wyoming mewakili satu lagi firma beroperasi secara global yang telah mewujudkan fungsi perkhidmatan berkongsi bernilai tinggi di wilayah ini. Syarikat ini, yang mengendalikan Freightliner, awalnya melabur sebanyak £30 juta di wilayah ini, mencipta 100 peluang pekerjaan baharu.

Cllr Ian Ward, Ketua Birmingham City Council, menambah:

Microland ialah yang terkini dalam rangkaian syarikat-syarikat global utama yang memilih untuk bertapak di Birmingham berbanding lokasi-lokasi antarabangsa yang lain. Bandar ini melabur dengan banyak dalam mewujudkan persekitaran yang tepat untuk perniagaan teknologi – tapak uji 5Gnya hanyalah satu contoh bagaimana wilayah ini melengkapkan syarikatnya untuk memupuk inovasi. Kami berharap dapat menyokong Microland dalam perjalanan pertumbuhannya bagi membawakan penyelesaian digital yang canggih kepada kumpulan pelanggan global.”

Hab Digital baharu ini mematuhi piawaian keselamatan yang ketat seperti ‘Sensitif Rasmi’ (‘Official Sensitive’), CES+ dan ISO 27000. Di samping itu, tapak ini akan mempunyai kakitangan dengan tahap kelulusan kakitangan tertinggi, termasuk kelulusan Pejabat Rumah, bergantung pada keperluan pelanggan.

Latar Belakang Microland

Penyampaian digital Microland dan ‘Making Digital Happen’ (‘Membuat Digital Terjadi’) membolehkan teknologi untuk melakukan lebih lagi dan kurang mengganggu. Kami menjadikannya lebih mudah untuk perusahaan menerima pakai infrastruktur Digital generasi seterusnya. Kami menjayakan usaha ini dengan menggunakan kepakaran kami dalam Awan dan Pusat Data, Rangkaian, Tempat Kerja Digital, Keselamatan Siber dan IoT Perindustrian. Menjamin penerimaan kecemerlangan ialah sesuatu yang boleh diramal, andal dan stabil.

Diperbadankan pada tahun 1989 dan beribu pejabat di Bengaluru, India, Microland mempunyai lebih daripada 4,500 pakar digital di pejabat dan pusat penghantaran di Asia, Australia, Eropah, Timur Tengah dan Amerika Utara.

*West Midlands Growth Company

West Midlands Growth Company membantu wilayah tersebut mendapat pengiktirafan di peringkat kebangsaan dan antarabangsa. Tujuan utamanya adalah untuk menarik pelaburan, pekerjaan, pengunjung dan perniagaan ke West Midlands.

West Midlands Growth Company memainkan peranan yang penting dalam menyokong penyampaian Pelan Ekonomi Strategik West Midlands Combined Authority (WMCA). Tumpuannya adalah terhadap geografi WMCA Greater Birmingham dan Solihull, Coventry dan Warwickshire, serta Black Country.

Baca lebih lanjut di sini: https://wmgrowth.com/

Logo: https://mma.prnewswire.com/media/965328/Microland.jpg

Keywords:  Computer Networks Computer Software Computer/Electronics High Tech Security Internet Technology Telecommunications Corporate Expansion New products/services Data Analytics

Source: PRNEWSWIRE


LMRKTS Melengkapkan Pembuktian Konsep Memudahkan Pengoptimuman SIMM ISDA dengan Jayanya

NEW YORK dan LONDON, 3 Mac 2021 /PRNewswire/ — LMRKTS, sebuah syarikat penyedia pengoptimuman dan pemampatan terkemuka dalam industri, hari ini mengumumkan kejayaan melengkapkan pembuktian konsep (PoC) untuk Pengoptimuman Model Margin Awal Standard (Standard Initial Margin Model, SIMM) ISDA yang holistik pada seluruh Kadar dan produk FX. LMRKTS mengetuai PoC tersebut bersama-sama  AcadiaSoft, Inc., penyedia perkhidmatan pengurusan risiko dan kolateral untuk komuniti derivatif yang terkemuka dalam industri. PoC untuk perkhidmatan industri baharu ini memanfaatkan kepakaran matematik terbaik LMRKTS serta keupayaan rangkaian dan pengurusan data AcadiaSoft yang luas dalam menyampaikan pengurangan margin pada sisi jualan dan belian institusi kewangan.

Peserta pasaran dikehendaki mematuhi keperluan margin untuk derivatif yang tidak dijelaskan secara berpusat. Melalui pengoptimuman SIMM ISDA, peserta pasaran boleh meminimumkan kos margin serta menguruskan risiko mereka dengan lebih baik.

“Keupayaan kami yang unik untuk memaksimumkan pengurangan margin bagi kedua-dua kadar dan juga FX sekaligus, memastikan bahawa kelas produk RatesFX dioptimumkan secara holistik dan paling cekap,” kata Andrea Ianniello, Presiden merangkap Ketua Pegawai Komersial LMRKTS. “Menambah nod yang dijelaskan akan meningkatkan lagi manfaat tersebut yang telah sedia kukuh.”

Satu rangkaian institusi kewangan global mengambil bahagian dalam PoC yang pertama ini, manakala yang kedua dirancang akan dijalankan pada bulan ini. LMRKTS menggunakan fail input pelanggan dalam Common Risk Interchange Format (CRIF), iaitu model standard untuk sensitiviti risiko SIMM ISDA, yang mendapat kebenaran para peserta secara langsung melalui AcadiaSoft.

“Kami berbangga dapat bekerjasama dengan LMRKTS dalam PoC ini dan berharap dapat menjalin lebih banyak lagi kerjasama. Matlamat bersama kami adalah untuk mengurangkan risiko dan meningkatkan kecekapan dalam proses pasca perdagangan kepada pelanggan yang kami miliki bersama,” kata Fred Dassori, Ketua Pegawai Produk AcadiaSoft.

TENTANG LMRKTSLMRKTS ialah penyedia perkhidmatan pengoptimuman dan pemampatan terkemuka yang membantu institusi kewangan menguruskan pendedahan derivatif. LMRKTS menyumbang kepada kestabilan sistem kewangan dengan mengurangkan modal, kunci kira-kira dan kos operasi untuk pelanggannya. Sejak pelancaran perkhidmatan komersial pertamanya untuk mengurangkan pendedahan risiko dan leveraj dalam mata wang G10, LMRKTS telah dilaksanakan untuk menghapuskan trillion dolar tanggungan antara beberapa institusi kewangan terbesar di dunia. LMRKTS telah diasaskan oleh bekas pedagang dan ahli teknologi yang melihat ketidakcekapan dalam pengurusan risiko jangka pendek dan telah menerima pelaburan daripada Bank Dunia dan Rakan Kongsi Motif.

Pautan berkaitanhttp://www.lmrkts.com/

TENTANG ACADIASOFT AcadiaSoft, Inc. merupakan penyedia perkhidmatan pengurusan risiko terkemuka dalam komuniti derivatif. Repositori margin dan data kolateral yang meluas dalam industri membantu syarikat mengurangkan risiko kewangan dan mengoptimumkan sumber di seluruh kitaran hayat perdagangan.

Rangkaian perkhidmatan dan penyelesaian analitik AcadiaSoft membantu mengukur aspek kuantitatif dalam pengurusan risiko. Melalui model akses terbuka, AcadiaSoft menyatukan bank derivatif tertinggi dan pengurus aset serta beberapa infrastruktur pasaran dan vendor inovatif.

Disokong oleh 16 peserta industri dan infrastruktur pasaran yang utama, AcadiaSoft digunakan oleh komuniti yang terdiri daripada lebih 1,600 buah firma yang menghasilkan kolateral berjumlah lebih $1 trilion setiap hari melalui perkhidmatan automasi margin. AcadiaSoft beribu pejabat di Norwell, Massachusetts dan mempunyai pejabat-pejabat di Boston, Dublin, Dusseldorf, London, New York dan Tokyo. Ikuti kami di Twitter: https://twitter.com/AcadiaSoft_ dan LinkedIn: https://www.linkedin.com/company/acadiasoft-inc/

Logo – https://ering.com.my/wp-content/uploads/2021/03/lmrkts-melengkapkan-pembuktian-konsep-memudahkan-pengoptimuman-simm-isda-dengan-jayanya.jpg

Keywords: Banking/Financial Service Computer/Electronics New products/services Financial Technology

Source: PRNEWSWIRE


ZeptoExpress, membuat tempahan penghantaran barang ke lokasi

Di Malaysia, terdapat dua perkhidmatan popular untuk tempahan pemanduan iaitu Uber dan GrabCar. Terkini, ZeptoExpress turut menyertai perkhidmatan yang sama dengan kerjasama bersama Big Blue Taxi. Ia memudahkan pengguna membuat tempahan teksi biasa ataupun teksi eksekutif dengan caj perkhidmatan sama seperti caj biasa, di mana teksi biasa bermula dengan RM 3, sementara teksi eksekutif pula bermula adalah RM 6. Bagi anda yang tidak mengenali akan Zepto Express, ia sebelum ini dikenali dengan nama Posto Express dan memfokuskan kepada penawaran tempahan penghantar barangan ke sesuatu lokasi.

Menggunakan aplikasi ZeptoExpress, pengguna boleh membuat tempahan penghantaran barang ke lokasi, dan penghantar barang akan datang mengambil dan menghantarnya. Ia secara tidak langsung memudahkan pengguna untuk menghantar barang ke mana sahaja di semenanjung Malaysia.

Muat Turun:


DXOMark Mengumumkan Skor iPhone 11 Pro Max: Mencapai 117 Mata Berada Di Tangga Ketiga

Penanda aras terkenal bagi prestasi kamera iaitu DXOMark setelah mendedahkan skor bagi Xiaomi Mi CC9 Pro, terbaru mereka juga mengumumkan skor bagi iPhone 11 Pro Max.

Melalui info yang dikongsikan, iPhone 11 Pro Max mencapai skor keseluruhan 117 mata sekaligus berada di tangga ketiga di belakang HUAWEI Mate 30 Pro dan Xiaomi Mi CC9 Pro Premium Edition.

DXOMark melaporkan bahawa iPhone 11 Pro Max mempunyai kualiti kamera yang amat bagus, prestasi zum yang baik serta kejituan warna yang sangat memuaskan. Teknologi Deep Fusion yang baru sahaja diedarkan melalui kemaskini iOS 13.2 juga berjaya meningkatkan tahap keperincian gambar.

Satu-satunya kekurangan adalah kesan noise masih kelihatan walaupun telah diperbaiki berbanding XS Max, di keadaan pencahayaan yang kurang.

[ SUMBER ]


Reviu Eksklusif: Samsung Galaxy J7 Prime, Memfokuskan Untuk Penggambaran Wefie

Samsung baru-baru ini telah menambahkan sebuah lagi model terbaru mereka, yang dikenali sebagai Galaxy J7 Prime untuk pasaran Malaysia. Memfokuskan kepada pengguna yang gemar mengambil gambar wefie, smartphone ini menyokong lensa kamera depan 8 Megapiksel bersama mod Wide Selfie serta kamera utama beresolusi 13 Megapiksel dengan apertur F1.9.

Samsung Galaxy J7 Prime menampilkan rekaan anggun dan moden yang kelihatan premium walaupun hadir dalam kategori kelas pertengahan. Samsung yang sememangnya terkenal dengan rekaan unibodi ini menawarkan tiga warna menggoda kepada anda. Di antara pilihan warna yang disediakan adalah hitam, putih serta emas.

Tidak dinafikan, walaupun menampilkan paparan skrin berukuran 5.5 inci tetapi ia masih merupakan smartphone yang nipis dengan ketebalan hanya 8mm dengan berat 167g. Malah pengguna juga akan berasa selesa apabila memegang peranti ini walaupun dengan sebelah tangan sahaja.

Bagi mereka yang mempunyai lebih daripada satu SIM, peranti ini amat sesuai buat anda. Selain boleh menggunakan dua slot kad SIM pada Galaxy J7 Prime yang menyokong slot jenis Nano, ia turut menyediakan kad memori tambahan microSD sehingga 256GB. Memandangkan peranti ini hadir dengan rekaan unibodi, slot kad SIM dan microSD terletak di bahagian sisi kiri smartphone.

Berlainan sekali dengan smartphone keluaran Samsung sebelum ini, di mana speakernya berada di bahagian atas, bawah ataupun panel belakang. Bagi Galaxy J7 Prime pula, speakernya terletak di bahagian sisi kiri peranti. Ia secara tidak langsung membolehkan pengguna bermain games tanpa masalah.

Pengimbas cap jari yang menjadi trend pada masa kini turut diperlihatkan pada model Galaxy J7 Prime, ia direka seperti iPhone yang terletak pada butang Home. Sebelum menggunakan fungsi ini, anda perlu mengaktifkannya terlebih dahulu.

Samsung Galaxy J7 Prime hadir dengan kapasiti bateri yang tidak mengecewakan iaitu sebesar 3300mAh yang menyokong kerangka unibodi. Istimewanya, ia telah dilengkapi dengan mod Ultra Power Saving yang akan mematikan aplikasi yang tidak digunakan sekali gus dapat menjimatkan bateri peranti.

Sekiranya anda sedang mencari sebuah smartphone kelas pertengahan khas untuk penggambaran selfie dan wefie, jangan ragu-ragu untuk meletakkan model Galaxy J7 Prime dalam pilihan anda. Menawarkan harga yang berpatutan serta mempertaruhkan penggambaran khas untuk penggambaran selfie mahupun wefie, kami akan membandingkannya dengan dua lagi pesaing yang dijual pada harga yang setanding iaitu OPPO F1s dan juga ZTE Nubia Z9 mini. Berdasarkan kepada perbandingan spesifikasi ini, adakah Galaxy J7 Prime mampu memenangi hati anda berbanding pesaingnya?!

Kelebihan yang dimiliki oleh Galaxy J7 Prime pastinya lensa penggambarannya beresolusi 13 Megapiksel dengan sokongan auto fokus dan dual LED flash. Sensor kamera ini turut menawarkan Aperture f/1.9 bagi memastikan hasil gambar yang lebih terang dan dalam masa yang sama mengurangkan isu noise. Manakala bagi yang gemar berwefie pula, smartphone ini telah dibekalkan lensa hadapan beresolusi 8 Megapiksel bersama sokongan mod Selfie, Wide Selfie serta Sound & shot untuk yang gemar berselfie berkumpulan.

Bagi mereka yang mementingkan aspek keselamatan smartphone Android daripada diakses oleh individu yang tidak diingini, Galaxy J Prime adalah salah satu pilihan yang terbaik buat anda. Ini kerana, peranti ini telah dilengkapi dengan sokongan kaedah pengimbas cap jari yang boleh mengakses sebanyak lima jari dalam satu-satu masa. Lebih menarik lagi, anda boleh mengakses jari kaedah 360 darjah selama sesaat sahaja.

Dibekalkan dengan pemproses Samsung Exynos 7 Octa 7870, berkelajuan Octa Core 1.6GHz, Galaxy J7 Prime sangat sesuai untuk anda yang gemar bermain permainan HD di dalam smartphone. Apa yang istimewanya, kedudukan speaker yang terletak di sisi sebelah kanan peranti tidak mengganggu anda semasa memain permainan HD. Kami telah cuba bermain permainan Asphalt 8: Airborne dan Modern Combat 5, ternyata ia memaparkan grafik yang sangat lancar dan tidak mengalami masalah lagging.

Memandangkan Samsung Galaxy J7 Prime ini dikuasakan oleh Samsung Exynos 7 Octa 7870 yang dilancarkan bersama pemproses Octa Core 1.6GHz serta GPU ARM Mali-T830, tidak menjadi masalah untuk kami menjalankan ujian benchmark ke atas peranti ini. Digandingkan dengan Sony Xperia XA yang menyokong pemproses MediaTek Helio P10 berkelajuan Octa Core 2.0GHz, mari kita lihat keputusannya!


AirAsia Menawarkan WiFi Percuma Dalam Penerbangan?!

Bila anda seorang yang ketagih Internet, pasti akan bosan apabila menaiki pesawat dalam masa yang lama bukan? Kini tidak lagi bagi ahli AirAsia BIG. Bagi yang ingin menaiki pesawat AirAsia dan ahli AirAsia BIG, anda boleh menikmati WiFi secara percuma.

WiFi percuma hanya ditawarkan pada pesawat yang dilengkapi dengan sistem ROKKI sahaja. Penumpang akan diberikan data percuma sebanyak 2MB sahaja untuk menggunakan aplikasi seperti WhatsApp, Line, KakaoTalk, Viber dan juga WeChat.

Bagaimana ingin menggunakan WiFi Percuma? Anda hanya perlu menggunakan ROKKI WiFi di dalam pesawat dengan log masuk menggunakan akaun AirAsia BIG. Sebagai tambahan, pengguna juga boleh melanggan Internet pada harga RM9 untuk kuota 3MB dan boleh menikmati kandungan hiburan secara percuma.

Anda rasa cukup ke 2MB untuk bermesej?


ASUS ROG Phone Dijangka Harga Bermula RM3000?!

Ekoran berita yang dilaporkan oleh kami mengenai pengesahan SIRIM bagi peranti gaming ASUS ROG Phone, kini DirectD pula telah membuka pra-tempahan untuk peminat ROG Phone yang menunggu lama.

Menurut apa kami nampak, harga ASUS ROG Phone bermula pada RM3XXX, yang bermakna harga ini mungkin adalah untuk varian 256GB, sementara varian 512GB masih tidak diketahui lagi.

Peranti ini hadir dengan paparan skrin 6 inci AMOLED, dikuasakan oleh pemproses Qualcomm Snapdragon 845 berkelajuan 2.96GHz, kad grafik Adreno 630, sokongan memori 8GB RAM serta 4,000mAh kapasiti bateri.

Dikhabarkan peranti ini akan menyambut perasmiannya pada akhir bulan Oktober nanti, jadi kita nantikan ketibaannya tidak lama lagi.

Baca juga: Pesaing Hebat Peranti Pintar Gaming Terbaru – ASUS ROG Phone